text:
Our Lady Of Medjugorje
Messages From 2015 In Waray-Waray
Tugon ha petsa Enero 2, 2015 "Hinigugma ko na mga anak, a-anhi ako ha iyo silbi nanay na gusto maka-bulig para mahibaro-an niyo an katinu-oran. Hadton na-bubuhi pa ako sugad hiton iyo kinabuhi ha kalibutan, may-ada ako pag-hibaro han katinu-oran, ngan tungod la hi-ne, usa ka parte han Langit ha kalibutan. Amo nga gusto ko an kapareho hi-ne para ha iyo, mga anak. Gusto han Langit-non na Amay iton puro na mga kasing-kasing puno hin pag-hibaro han katinu-oran. Gusto Niya na higugma-on niyo an ngatanan na makaka-sugat niyo, tungod kay hinihigugma ko liwat an Anak ko dida ha iyo ngatanan. Amo i-ne iton pag-titikang pag-hibaro han katinu-oran. Damo nga di-re tinu-od iton guin e-enganyo ihatag ha iyo. Malalabwan niyo i-ne dara an kasing-kasing na guin limpio pa-agui ha pag pu-asa, pag- ampo, pag-penetensya ngan han Ebanghelyo. Amo gud la i-ne i-ton katinu-oran ngan amo i-ne iton katinu-oran na guin bilin han Anak ko ha iyo. Di-re niyo i-ne kinahanglan eksaminon pa hin duro. An guin a-aro ha iyo, na akon liwat guin himo, amo iton pag-hihigugma ngan pag-hahatag. Mga anak, kon kamo nag-hihigugma, iton iyo kasing-kasing mahihimo nga puy-anan ko ngan han akon Anak, ngan an mga pulong han Anak ko amo iton mag-dadara hin hayag ha kinabuhi niyo. Mga anak, pa-hihimulsan ko ngan hihimo-on ko kamo na apostoles hin pag-higugma, para mag-bulig ha ngatanan na anak ko na mahibaro hira han katinu-oran. Mga anak, permi ako nag a-ampo para han Simbahan han akon Anak, ngan guin hahangyo ko liwat i-ne ha iyo. Mag-ampo na iton iyo mga magbarantay (mga pa’de) makanhi unta para mag-hayag dara an pag-higugma han akon Anak. Salamat ha iyo." 01/02/2015
Tugon ha petsa Enero 25, 2015 "Hinigugma ko na mga anak! Yana liwat nga adlaw tinatawag ko kamo: ika-buhi iton iyo bokasyun han pag-ampo. Yana, sugad hin waray pa mahitabo, gusto ni Satanas tilukon an tawo ngan an iya kalag pa-agui hiton nakaka-tapun niya nga hangin ka-masinahon ngan ka-gubot. Dida sulod hiton damo nga kasing-kasing, waray kalipay tungod kay waray an Diyos o pag-ampo. An ka-masinahon ngan an guerra nag-dadamo adlaw-adlaw. Tinatawag ko kamo, mga anak, ha ma-gana nga pag-otro pag-lakat ha dalan pagka-santohanon ngan pag-higugma; tungod kay amo i-ne an rason hiton akon pag-kakanhi ha iyo. Mag-binuligay kita ngatanan na magma higugma-on ngan mapasaylo-on kita para hadton ngatanan na ma-aram ngan gusto la mag-higugma pa-agui hiton gugma han tawo ngan di-re sugad hiton waray sukol na pag-higugma han Diyos, nga di-in kamo guin tatawag ngadto, han Diyos. Mga anak, hina-ut unta nga an pagla-um ha mas ma uro-upay nga kabobowason permi a-ada ha kasing-kasing niyo. Salamat han iyo pag-responde hi-ne nga tawag ko." 01/25/2015
Tugon ha petsa Pebrero 02, 2015 "Hinigugma ko na mga anak! A-anhi ako, a-anhi ako ka-upod niyo. Guin tatan-aw ko kamo, naka-tawa ako ha iyo ngan hini-higugma ko kamo sugad han nahi-himo hiton usa nga nanay. Pa-agui han Espiritu Santo na kuma-kanhi pa-agui han akon ka-puri, naki-kita ko iton iyo mga kasing-kasing ngan guin ha-halad ko ito ha Anak ko. Ma-iha na nga akon kamo guin ha-hagad na akon mga apostoles, na mag-ampo para hadton mga waray pa maka-hibaro han pag-higugma han Diyos. Guin a-aro ko iton pag a-ampo dara hin pag-higugma, pag a-ampo nga nag-hihimo hin mga trabaho ngan mga sakripisyo. Ayaw saya-ngi iton oras kahuhuna-huna kon kamo angay ba na akon mga apostoles. An Langit-non na Amay an mag-huhusga han ngatanan; ngan kamo, higugma-a niyo Hiya ngan pamati ha Iya. Ma-aram ako nga i-ne ngatanan nakaka-lipong ha iyo, bisan mismo i-nen akon pag-kakanhi ha iyo, pero karawta i-ne upod an kalipay ngan mag-ampo na unta ma-intendihan niyo na kamo angay mag-trabaho para ha Langit. An akon pag-higugma a-ada ha iyo. Mag-ampo kamo na an akon pag-higugma magda-ug unta dida hiton ngatanan na mga kasing-kasing, tungod kay amo i-ne iton gugma nga nag-papasaylo, nag-hahatag, ngan waray gud pag-hunong. Salamat ha iyo." 02/02/2015
Tugon ha petsa Pebrero 25, 2015 "Hinigugma ko na mga anak! Yana nga panahon hin grasya tinatawag ko kamo ngatanan: damo-a iton iyo pag a-ampo ngan guti-aya iton iyo pag-yayakan. Ha pag-ampo bil-nga iton kabobot-on han Diyos ngan ika-buhi ito basi hadton mga sugo han Diyos nga di-in tinatawag kamo ngadto. Upod ako niyo ngan nag a-ampo upod ha iyo. Salamat han iyo pag-responde hi-ne nga tawag ko." 02/25/2015
Tugon ha petsa Marso 02, 2015 "Hinigugma ko na mga anak! Kamo an akon kusog. Kamo, na mga apostoles ko, na upod an iyo gugma, kamapa-inobsanon ngan hilum ha pag-ampo nag-hahatag hin posibilidad na an usa ka tawo puede mahibaro han akon Anak. Nabubuhi kamo didi ha akon. Dara-dara niyo ako ha kasing-kasing niyo. Ma-aram kamo na may-ada kamo nanay nga nag-hihigugma ha iyo ngan nakanhi para mag-dara hin gugma. Tinatan-aw ko kamo dida han Langit-non na Amay – iton iyo mga guin huhuna-huna, iton iyo mga mahapdos, iton iyo mga guin a-antos – guin hahalad ko ngatanan ha Anak ko. Ayaw kamo ka-hadlok ngan ayaw ka waray pagla-um, tungod kay an akon Anak namamati han Iya nanay. Tikang han ka-tawo Niya nag-hihigugma Hiya ngan gusto ko na an ngatanan na anak ko mahibaro hi-ne nga gugma. Gusto ko an ngatanan nga nag-baya ha Iya tungod han hapdos ngan waray pagsinabutay na bumalik unta ha Iya ngan adton mga waray pa gud maka-hibaro ha Iya, mahibaro na unta ha Iya. Amo i-ne nga a-anhi kamo, mga apostoles ko, ngan ako, silbi nanay niyo, ka-upod niyo. Mag-ampo para hin madig-on na pag-sasarig, tungod kay an gugma ngan kalo-oy nag-titikang ha madig-on na pag-sarig. Pa-agui han gugma ngan kalo-oy mabubuligan niyo adton ngatanan nga di-re ma-aram na guin pipili nira an kasiruman imbes na an kahayag. Ig-ampo an iyo mga mag-barantay (mga pa’de) tungod kay hira amo an kusog han Simbahan Iglesya na guin bilin ha iyo han akon Anak. Pa-agui ha Anak ko, hira amo an mga taga-bantay hadton mga kalag. Salamat ha iyo." 03/02/2015
Tugon ha petsa Marso 18, 2015 "Hinigugma ko na mga anak! Upod an bug-os nga kasing-kasing ina-aro ko ha iyo, hinahangyo ko ha iyo mga anak: limpiyoha iton iyo mga kasing-kasing ha sala ngan i-halad ito ha Diyos ngan ha kinabuhi nga waray katapusan. Nag-hahangyo ako ha iyo: mag-bantay ngan mag-abre kamo ha katinu-oran. Ayaw tugoti an tanan kalibutan-on na mag-paharayo ha iyo ha tinu-od pag-kilala ha ka-kontento upod an Anak ko. Guin u-unahan ko kamo ha tu-od nga dalan han kahibaro-an, tungod kay dida la ha tinu-od na kahibaro-an kamo mahihibaro han tinu-od na kalinaw ngan han tinu-od na kaupayan. Ayaw saya-ngi an oras ha pag a-aro hin senyas tikang ha Langit-non na Amay, tungod kay guin tagan na kamo Niya han pinaka-dako nga senyas, na amo an Anak ko. Sanglit, mga anak, mag-ampo para dad-on kamo han Espiritu Santo ngadto han katinu-oran, para buligan kamo mahibaro hito, ngan pa-agui hiton ka-hibaro hiton katinu-oran mahi-usa kamo ha Langit-non na Amay ngan han Anak ko. Amo i-ne nga pag-kilala iton nag-hahatag kalipay ha kalibutan ngan nag a-abre hiton porta han waray katapusan na kinabuhi ngan han gugma na waray katapusan. Salamat ha iyo." 03/18/2015
Tugon ha petsa Marso 25, 2015 "Hinigugma ko na mga anak! Yana liwat nga adlaw, guin tutugotan ako han Kahitas-on na maka-upod ha iyo ngan ma-tugwayan kamo ha dalan pagbag-o hin kinabuhi ha pagka-Diyos-non. Damo nga kasing-kasing an nag-sara hin kalugaringon ha grasya ngan mga bungol na ha tawag ko. Kamo, mga anak, mag-ampo ngan makig-away kontra han tentasyun ngan ha tanan nga plano hin kada-utan na guin hahatag han demonyo ha iyo pa-agui hiton pagka-moderno kono. Magma-kusog dida ha pag a-ampo ngan dara an krus ha mga kamot niyo, mag-ampo nga di-re kamo magamit ngan ma-perdi han kada-utan. Upod ako niyo ngan guin a-ampo ko kamo. Salamat han iyo pag-responde hi-ne nga tawag ko." 03/25/2015
Tugon ha petsa Abril 2, 2015 "Hinigugma ko na mga anak, guin pili ko kamo, mga apostoles ko, tungod kay kamo ngatanan may dara-dara na mahusay nga butang ha sulod niyo. Puede kamo maka-bulig ha akon para an pag-higugma, na ikina-matay ngan ikina-banhaw han akon Anak, magda-ug hin otro. Sanglit, tinatawag ko kamo, mga apostoles ko, na mag-probar pangita hin ka-upayan dida hiton kada hinimo han Diyos, dida hiton ngatanan na anak ko, ngan mag-probar kamo mag-intende ha ira. Mga anak, mag-burogto kamo ngatanan pa-agui han pareho nga Espiritu Santo. Kamo, nga puno hin pag-higugma ha Anak ko, makaka-yakan bahin hiton iyo nahihibaro-an ngadto han ngatanan nga waray pa maka-hibaro hi-ne nga pag-higugma. Nahibaro-an na niyo an pag-higugma han akon Anak, na-iintendihan na niyo an Iya Pagka-Banhaw, dara-dara an kalipay tumatan-aw kamo ngadto ha Iya. An akon kinag-anak na gusto, amo na adton ngatanan na anak ko mahi-usa ha pag-hihigugma kan Hesus. Sanglit, tinatawag ko kamo, mga apostoles ko, na malipayon ika-buhi iton Eukaristiya, tungod kay dida ha Eukaristiya guin hahatag hin otro han Anak ko ha iyo iton Iya Kalugaringon, ngan, ha ehemplo Niya, guin papakita iton pag-hihigugma ngan pag-sasakripisyo ngadto han ka-harani. Salamat ha iyo." 04/02/2015
Tugon ha petsa Abril 25, 2015 "Hinigugma ko na mga anak! A-anhi ako upod niyo liwat yana nga adlaw para dad-on kamo ha pagka-salba. Di-re ma-hihilum iton iyo kalag tungod kay mahinay ngan go-ol na iton iyo espiritu ha mga butang kalibutan-on. Kamo, mga anak, mag-ampo ha Espiritu Santo na unta bag-ohon Niya kamo ngan pun-on kamo hiton Iya kusog hin pag-sarig ngan pagla-um, para magmadig-on kamo dida hi-nen guerra kontra han kada-utan. Upod ako niyo ngan guin hahangyo ko kamo atbang ha Anak ko na hi Hesus. Salamat han iyo pag-responde hi-ne nga tawag ko." 04/25/2015
Tugon ha petsa Mayo 2, 2015 "Hinigugma ko na mga anak, abrehi iton iyo mga kasing-kasing ngan pamati hiton ka-dako han pag-higugma ko ha iyo ngan ha ka-dako hiton kagustohan ko na higugma-on niyo an akon Anak. Gusto ko na mas mahibaro-an pa niyo Hiya, tungod kay imposib-le na maka-hibaro kamo ha Iya nga di-re niyo hihigugma-on Hiya – tungod kay Hiya amo an gugma. Kilala ko kamo, mga anak. Batid ko iton hapdi ngan kakuri-an niyo tungod kay guin agui-an ko ito. Upod ako ha pag-tawa niyo dida hiton iyo kalipay ngan ha pagtu-ok niyo dida hiton iyo kahapdos. Di-re ko gud kamo babaya-an. Permi ako mag-yayakan ha iyo upod an kinag-anak na kahumokan. Ngan ako, silbi nanay, kinahanglan ko iton iyo abre na mga kasing-kasing para maka-sabog hiton pag-higugma han Anak ko dara an kama-aram ngan kasim-ple. Kinahanglan ko na kamo abre ngan sensitibo ha mga ma-upay ngan ha mga kalo-oy. Kinahanglan ko na kamo mahi-usa ha Anak ko, tungod kay gusto ko na magmalipayon kamo ngan mabuligan niyo ako para mag-dara hin kalipay ha tanan na anak ko. Mga apostoles ko, kinahanglan ipakita niyo ha ngatanan iton katinu-oran han Diyos, para i-nen akon kasing-kasing, nga nag-antos na ngan sigue pa iton pag a-antos yana nga adlaw dara han damo nga hapdos, magda-ug dida ha pag-higugma. Mag-ampo kamo para ha pagka-santohanon hiton iyo mga mag-barantay (mga pa’de), para ha ngaran han Diyos, maka-himo hira hin mga milagro, tungod kay iton pagka-santohanon nag-hihimo hin mga milagro. Salamat ha iyo." 05/02/2015
Tugon ha petsa Mayo 25, 2015 "Hinigugma ko na mga anak! Yana liwat nga adlaw, a-anhi ako upod niyo ngan, dara an pag-higugma, tinatawag ko kamo ngatanan na: mag-ampo ngan magtu-o ha poder han pag-ampo. Abre-hi iton iyo mga kasing-kasing, mga anak, para pun-on kamo unta han Diyos hiton Iya pag-higugma ngan kamo maka-hatag hin kalipay para hadton mga iba. An iyo pag-testigo ku-kusog ngan an ngatanan hini-himo niyo ma u-upod ha pagka higugma-on han Diyos. Upod ako niyo, ngan guin a-ampo ko kamo ngan an pagbabag-o niyo hin kinabuhi ha pagka Diyos-non, tubtub ngada hiton pag-butang niyo han Diyos ha pinaka-una nga puesto. Salamat han iyo pag-responde hi-ne nga tawag ko." 05/25/2015
Tugon ha petsa Hunyo 2, 2015 "Hinigugma ko na mga anak, gusto ko mag-trabaho pa-agui ha iyo, mga anak, akon apostoles, para dida han katapusan, ma-tirok ko unta an ngatanan na anak ko didto nga di-in guin andam an ngatanan para han iyo kalipay. Nag a-ampo ako para ha iyo na, pa-agui hiton iyo mga trabaho, maka pabag-o kamo ha mga iba, tungod kay umabot na an panahon para hadton buruhaton katinu-oran, para ha Anak ko. An akon pag-higugma amo iton mag-tratrabaho ha sulod niyo - pahihimulson ko kamo. Mag-sarig ha akon, tungod kay an ngatanan na gusto ko, ginusto ko para han iyo kaupayan, an waray katapusan na kaupayan na hinimo han Langit-non na Amay. Kamo, mga anak, akon apostoles, nabu-buhi ha kalibutan-on na kinabuhi upod adton mga anak ko nga waray pa maka-hibaro hiton pag-higugma han akon Anak, adton mga di-re na-tawag ha akon nga 'nanay' - pero ayaw ka-hadlok pag-testigo han Katinu-oran. Kon di-re kamo na-hadlok ngan ma-isog kamo na mag-tetestigo, an katinu-oran milagroso na magdada-ug, pero, hinumduma na, an kadig-on a-ada hiton pag-higugma. Mga anak, an pag-higugma amo iton pag-babasol, pag-papasaylo, pag a-ampo, pag-sasakripisyo ngan pagkamalo-oy. Kon maka-hibaro na kamo mag-higugma, pa-agui hiton iyo mga trabaho, mababag-o niyo adton iba ngadto ha pagka Diyos-non, mapapa-gana niyo an ka-hayag han akon Anak para lumahos sulod han mga kalag. Salamat ha iyo. Ig-ampo iton iyo mga mag-barantay (mga pa'de). Hira guin angkon han akon Anak. Hiya an tumawag ha ira. Mag-ampo na hira permi unta may-ada kusog ngan ma-isog na mag-sisilaw dara hiton ka-hayag han akon Anak." 06/02/2015
Tugon ha petsa Hunyo 25, 2015 "Hinigugma ko na mga anak! Yana liwat nga adlaw, guin tatagan ako han Pinaka Hitas-on hin grasya para makapag-higugma ha iyo ngan para tawgon kamo ha pagbag-o hin kinabuhi ha pagka Diyos-non. Mga anak, hina-ut unta na an Diyos mahimo nga kabowason niyo imbes na guerra ngan iton ka-waray kalinaw; di-re iton ka masulob-on kundi kinahanglan an kalipay ngan kalinaw mag-tikang pag-hadi dida hiton kasing-kasing han kada tawo – pero kon waray an Diyos, di-re gud kamo makaka-biling hin kalinaw. Sanglit, mga anak, balik kamo ha Diyos ngan ha pag-ampo para iton iyo kasing-kasing kumanta unta dara hin kalipay. Upod ako niyo ngan hini-higugma ko kamo hin waray sukol na pag-hihigugma. Salamat han iyo pag-responde hi-ne nga tawag ko." 06/25/2015
Tugon ha petsa Hulyo 2, 2015 "Hinigugma ko na mga anak, tinatawag ko kamo na ipa-sabog an pag-sasarig ha Anak ko – iton iyo pag-sasarig. Kamo, mga anak, nga na suga-an han Espiritu Santo, akon mga apostoles, ipa-abot ito ngadto ha iba – ha mga di-re natu-o, ha mga di-re ma-aram, ha mga di-re gusto makahibaro – pero, para mahimo ito, kinahanglan mag-ampo kamo hin duro para hiton regalo han pag-higugma, tungod kay an pag-higugma amo an marka han tinu-od na pag-sarig – ngan kamo mahihimo nga apostoles han akon pag-higugma. Iton pag-higugma permi guin o-otro an kahapdos ngan kalipay ha Eukaristiya, guin o-otro an kahapdos han Pasyon han Anak ko, nga di-in pinakita Niya an bo-ot sidngon hiton waray sukol na pag-hihigugma; ino-otro an kalipay dara han pag-bilin han Iya lawas ngan dugo para ipaka-on ha iyo an Iya kalugaringon – ngan, dida hi-ne nga pa-agui, mahi-usa ha iyo. Ha katatan-aw ko ha iyo dara an mahumok na pamati, nababalati-an ko iton waray sukol na pag-higugma nga nagpapa-kusog hiton gusto ko na madara ko kamo ha madig-on na pag-sarig. An madig-on na pag-sarig maghahatag ha iyo hin kalipay din-he ha kalibutan ngan ha pakig-kita ha Anak ko didto han katapusan. Amo i-ne an gusto Niya. Sanglit, ika-buhi Hiya, ika-buhi an pag-higugma, ika-buhi iton suga na mag-hahayag permi ha iyo dida hiton Eukaristiya. Nag-hahangyo ako ha iyo na mas mag-ampo pa kamo para hiton iyo mga mag-barantay (mga pa’de), para mas higugma-on niyo hira tungod kay guin hatag hira han Anak ko ha iyo para paka-onon kamo han Iya lawas ngan tudru-an kamo mag-higugma. Sanglit, higugma-a liwat niyo hira. Pero, mga anak, hinumduma na an pag a-antos ngan pag-hahatag amo iton bo-ot sidngon han pag-hihigugma, ngan bisan san-o man, ayaw gud pag-husga. Salamat ha iyo." 07/02/2015
Tugon ha petsa Hulyo 25, 2015 "Hinigugma ko na mga anak! Upod an kalipay a-anhi liwat ako ha iyo yana nga adlaw ngan tinatawag ko kamo ngatanan, mga anak, na mag-ampo, mag-ampo, mag-ampo para ma-intendihan iton pag-hihigugma ko para ha iyo. An akon pag-higugma mas-makusog pa ha kada-utan, mga anak, sanglit humarani pa kamo ha Diyos para mabalati-an iton akon kalipay ha Diyos. Kon waray Diyos, mga anak, waray kamo kabubuwason, waray kamo pagla-um o pagka-salba; sanglit baya-i iton kada-utan ngan pili-a iton kama-upay. Upod ako niyo ngan, upod ha iyo, naghahangyo ako atbang ha Diyos para hiton ngatanan na kinahanglanon niyo. Salamat han iyo pag-responde hi-ne nga tawag ko." 07/25/2015
Tugon ha petsa Agosto 2, 2015 "Hinigugma ko na mga anak, ako, sugad hin usa nga nanay na hini-higugma an iya mga anak, nakikita ko kon ano kakuri hiton panahon di-in kamo nabubuhi. Nakikita ko an iyo kakuri-an, pero kinahanglan mahibaro-an niyo nga di-re kamo nag-uusa la. An akon Anak ka-upod niyo. A-ada Hiya ha ngatanan na lugar. Di-re Hiya nakikit-an, pero makikita niyo Hiya kon ika-bubuhi niyo Hiya. Hiya an suga nga nag-hahayag hiton iyo kalag ngan nag-hahatag ha iyo hin kalinaw. Hiya an Simbahan na kinahanglan niyo higugma-on ngan permi ig-aampo ngan ipag-aaway - di-re la pa-agui ha mga pulong kundi pa-agui ha mga himo-on pan-higugma. Mga anak, himo-a na adton ngatanan maka-hibaro ha Anak ko, himo-a na higugma-on Hiya, tungod kay iton katinu-oran a-ada ha Anak ko nga na-tawo tikang ha Diyos - an Anak han Diyos. Ayaw sayangi an oras ha sobra nga diskusyon; i-haharayo la niyo iton iyo kalugaringon ha katinu-oran. Dara iton sim'ple na kasing-kasing karawta an Iya pulong ngan ika-buhi ito. Kon ika-bubuhi niyo an Iya pulong, mag-aampo kamo. Kon ika-bubuhi niyo an Iya pulong, mag-hihigugma kamo upod an maluluy-on na pag-higugma; maghihigugma-ay kamo ha kada usa. Kon mas-mag-hihigugma kamo, mas-haharayo kamo ha kamatayon. Para hadton mag-bubuhi han pulong han Anak ko ngan mag-hihigugma, an kamatayon daw kinabuhi. Salamat ha iyo. Mag-ampo para makita niyo an akon Anak dida hiton iyo mga mag-barantay (mga pa'de). Mag-ampo para ma-gakos niyo Hiya dida ha ira." 08/02/2015
Tugon ha petsa Agosto 25, 2015 "Hinigugma ko na mga anak! Yana liwat nga adlaw tinatawag ko na mahimo kamo na pag-ampo. Hina-ut unta na iton pag-ampo mahimo para ha iyo na mga pakpak para ha usa nga pakig-kita ha Diyos. An kalibutan a-ada ha oras hin pag-proprobar, tungod kay kinalimutan ngan guin baya-an niya an Diyos. Sanglit kamo, mga anak, mag taga-biling ngan mag taga-higugma ha Diyos labaw han ngatanan. Upod ako niyo ngan tinutugwayan ko kamo ngadto ha Anak ko, pero kinahanglan mag-siring kamo hiton iyo “Oo” dida hiton pagka-libre niyo na mga anak han Diyos. Nag-hahangyo ako para ha iyo ngan hini-higugma ko kamo, mga anak, hin waray katapusan na pag-higugma. Salamat han iyo pag-responde hi-ne nga tawag ko." 08/25/2015
Tugon ha petsa Septembre 2, 2015 "Hinigugma ko na mga anak! Higugma-on ko na apostoles han gugma, mga taga-dara ko han katinu-oran, ino-otro ko an pag-tawag ngan pag-tirok ha iyo ngadi palibot nakon para buligan ako, para buligan an ngatanan mga anak ko nga na u-uhaw ha pag-higugma ngan ha katinu-oran – mga na u-uhaw ha Anak ko. Usa ako nga grasya tikang ha Langit-non na Amay, na guin sugo para bumulig na ika-buhi niyo an pulong han akon Anak. Maghigugma-ay kamo ha usa-usa. Guin agui-an ko iton iyo kalibutan-on na kinabuhi. Ma-aram ako nga di-re ito permi madali, pero kon maghihigugma-ay kamo, makakapag-ampo kamo upod iton iyo kasing-kasing, a-aboton niyo iton kahitas-on espiritwal ngan iton agui-an ngadto ha langit a-abrehon para ha iyo. Ako, nga nanay niyo, nag-huhulat ha iyo didto tungod kay a-adto ako. Mag-sarig kamo ha Anak ko ngan tudru-i adton mga iba hin pagka-masarig. Upod ako niyo. Bubuligan ko kamo. Tutudru-an ko kamo hin pag-sarig para mahibaro kamo hiton amo nga pag-dara hito ngadto ha iba. Tutudru-an ko kamo hin katinu-oran para masabtan niyo iton amo nga pag-kikilala. Tutudru-an ko kamo hin gugma para mahibaro-an unta niyo kon ano an tinu-od na pag-higugma. Mga anak, hihimo-on han Anak ko na maka-yakan Hiya pa-agui hiton iyo mga pag-pupulong ngan dida hiton iyo mga agui. Salamat ha iyo." 09/02/2015
Tugon ha petsa Septembre 25, 2015 "Hinigugma ko na mga anak! Yana liwat nga adlaw, nag a-ampo ako ha Espiritu Santo na pun-on iton iyo mga kasing-kasing hin madig-on na pag-sasarig. An pag-ampo ngan pag-sarig amo iton mag-pupuno hiton iyo kasing-kasing hin pag-higugma ngan kalipay, ngan kamo mahihimo nga senyal para hadton mga harayo ha Diyos. Mga anak, agdaha an kada usa ha iyo ha kinasing-kasing na pag a-ampo, para an pag-ampo amo unta iton magpa-tuman hiton kinabuhi niyo; ngan kada adlaw, kamo mga anak, labaw ha ngatanan, mahihimo nga mga taga-testigo bahin hiton higugma-on na pag-halad hin pag-seserbisyo ha Diyos ngan ha ka-harani niyo na may kinahanglan. Upod ako niyo ngan nag-hahangyo para ha iyo ngatanan. Salamat han iyo pag-responde hi-ne nga tawag ko." 09/25/2015
Tugon ha petsa Oktubre 2, 2015 "Hinigugma ko na mga anak, a-anhi ako ha iyo para agdahon kamo, para pun-on kamo han akon pag-higugma, ngan para tawgon kamo hin otro na mag taga-testigo bahin han pag-higugma han akon Anak. Damo an mga anak ko an waray pagla-um, waray hira kalinaw, waray hira pag-higugma. Guin bibiling nira an akon Anak, pero di-re hira ma-aram hiton pa-agui ngan kon di-in nira makikita Hiya. Ina-abre hin dako han Anak ko an Iya mga butkon para ha ira, ngan kamo mag-bubulig ha ira na maka-sulod ha pag-gakos Niya. Mga anak, amo i-ne nga kinahanglan mag-ampo kamo para han pag-higugma. Kinahanglan mag-ampo kamo hin duro, hin duro gud para magka-ada kamo hin mas pag-hihigugma, tungod kay iton pag-higugma pini-perdi an kamatayon ngan pinapa-halaba an kinabuhi. Mga apostoles han akon pag-higugma, mga anak, upod iton sinsero ngan sim’ple na kasing-kasing, makig-usa ha pag a-ampo bisan kon hag-rayo kamo ha kada usa. Agdaha an kada usa ha iyo ha espiritwal na pag-tutubo sugad hiton akon pag a-agda ha iyo. Binabantayan ko kamo ngan inu-updan ko kamo dida hiton kada pag-hinumdom niyo ha akon. Mag-ampo liwat kamo para hiton iyo mga mag-barantay (mga pa’de), para hadton mga nag-salikway han tanan mga butang tungod la ha Anak ko, ngan para la ha iyo. Higugma-a hira ngan ig-ampo hira. An Langit-non na Amay namamati hiton iyo mga pag-ampo. Salamat ha iyo." 10/02/2015
Tugon ha petsa Oktubre 25, 2015 "Hinigugma ko na mga anak! Yana liwat nga adlaw, an akon pag-ampo para ha iyo ngatanan, labi na para hadton ngatanan nga tumig-a na an kasing-kasing ha tawag ko. Nabubuhi kamo ha mga adlaw hin grasya ngan di-re niyo batid an mga regalo na guin hahatag han Diyos ha iyo dida nga a-anhi ako. Mga anak, mag-desider kamo para ha pagka-santohanon ngan gamita silbi ehemplo an mga santo hi-nen kapanahonan ngan makikita niyo na iton ka-santohanon usa ka tinu-od na puede mahitabo para ha iyo ngatanan. Magmalipayon kamo dida ha pag-higugma, mga anak, nga dida ha mga mata han Diyos di-re kamo puede otrohon ngan paliton, tungod kay kamo iton kalipay han Diyos din-he ha kalibutan. Mag-testigo kamo bahin han kalinaw, pag-ampo ngan pag-higugma. Salamat han iyo pag-responde hi-ne nga tawag ko." 10/25/2015
Tugon ha petsa Nobyembre 2, 2015 "Hinigugma ko na mga anak, gusto ko mag-yakan ha iyo hin otro bahin ha pag-higugma. Tinirok ko kamo palibot ko ha ngaran han Anak ko, ka-uyon han Iya kabobot-on. Gusto ko madig-on iton pag-sarig niyo, nga nag a-agos tikang ha pag-higugma. Tungod kay, adton kanan akon mga anak nga nakaka-intendi han pag-higugma han Anak ko ngan guin susunod ito, nabubuhi dida ha pag-higugma ngan pagla-um. Nahibaro-an na nira an pag-higugma han Diyos. Sanglit, mga anak, mag-ampo, mag-ampo para maka-higugma pa kamo ngan mag-himo hin mga trabaho-on pan-higugma. Tungod kay an pag-sarig la, nga waray upod na gugma ngan higugma-on mga trinabaho, di-re amo iton guin a-aro ko ha iyo: mga anak, usa ito nga limbong han pag-sarig. Usa ito nga pag-hihinambug hin kalugaringon. Guin bibiling han Anak ko iton pag-sarig ngan mga trinabaho, pag-higugma ngan pagka-maupay. Nag a-ampo ako, ngan hina-hangyo ko liwat na mag-ampo kamo, ngan ika-buhi an pag-higugma; tungod kay gusto ko na, pagtan-aw han Anak ko ha kasing-kasing han akon mga anak, maki-kita Niya an pag-higugma ngan pagka-maupay sulod hito ngan di-re ka-sinahon ngan ka-waray pan-hihilabot. Mga anak, apostoles han akon pag-higugma, ayaw ka-waray pagla-um, ayaw ka-waray kusog. Mahi-himo niyo ito. Ina-agda ngan benebendisyunan ko kamo. Tungod kay an ngatanan butang kalibutan-on, nga damo han akon mga anak, ha waray suwerte, iton guin u-una pa pag-puesto, mawawara; ngan iton pag-higugma la ngan higugma-on mga trinabaho adton mabibilin ngan a-abre han porta ha Kahadi-an han Langit. Huhulaton ko kamo didto hi-to nga porta. Didto hi-to nga porta, gusto ko pa-uswagon ngan gakuson an ngatanan mga anak ko. Salamat ha iyo." 11/02/2015
Tugon ha petsa Nobyembre 25, 2015 "Hinigugma ko na mga anak! Yana nga adlaw, tinatawag ko kamo ngatanan: mag-ampo para han akon mga intensyun. Naninilikado iton kalinaw, sanglit, mga anak, mag-ampo ngan mag-tagadara kamo hin kalinaw ngan pag-laum dinhe hi-nen ma-samok na kalibutan nga di-in nag a-ata'ke ngan nag-susulay hi Satanas gamit an ngatanan pa-agui. Mga anak, magmadig-on ha pag-ampo ngan ma-isog ha pag-sarig. Upod ako niyo ngan guin hahangyo ko kamo ngatanan atbang han Anak ko na hi Hesus. Salamat han iyo pag-responde hi-ne nga tawag ko." 11/25/2015
Tugon ha petsa Disyembre 25, 2015 "Hinigugma ko na mga anak! Yana liwat nga adlaw dara-dara ko an akon Anak na hi Hesus ha iyo ngan tikang hi-ne nga pag-gakos hinahatag ko ha iyo an Iya kalinaw ngan iton pag-dahom para ha Langit. Nag a-ampo ako upod niyo para hin kalinaw ngan tinatawag ko na magma-kalinaw kamo. Benebendisyunan ko kamo ngatanan han akon kinag-anak na bendisyun hin kalinaw. Salamat han iyo pag-responde hi-ne nga tawag ko." 12/25/2015


c: text/html

text:
2 Tesalonica
3 Ha kataposan mga kabugtoan, ig-ampo kami pirme, basi an pulong ni Jehova padayon nga maipasamwak hin madagmit ngan mapasidunggan, sugad la han iyo ginhihimo, 2 ngan basi makatalwas kami ha magraot gud nga mga tawo, kay diri ngatanan nga tawo may pagtoo. 3 Pero an Ginoo matinumanon, salit paririg-unon ngan papanalipdan kamo niya tikang ha usa nga maraot. 4 Dugang pa, sugad nga mga sumurunod han Ginoo, nasarig kami nga ginsusunod niyo ngan padayon nga tutumanon an amon mga instruksyon. 5 Hinaot padayon nga giyahan han Ginoo an iyo mga kasingkasing ha husto nga direksyon nga higugmaon an Dios ngan magpailob para ha Kristo.
6 Yana mga kabugtoan, ha ngaran han Ginoo nga hi Jesu-Kristo, gintatagan namon kamo hin mga instruksyon nga maglikay kamo ha tagsa nga bugto nga nagpipinasaway ngan diri nasunod ha tradisyon nga iyo nakarawat tikang ha amon. 7 Kamo mismo maaram kon paonan-o kamo magsusubad ha amon, kay waray kami magpinasaway ha iyo, 8 waray liwat kami kumaon hin pagkaon han bisan hin-o nga waray namon bayari. Lugod, pinaagi han maduruto nga pagtrabaho ngan pagbudlay nagtrabaho kami ha adlaw ngan gab-i basi diri makapabug-at ha pinansyal ha bisan hin-o ha iyo. 9 Diri nga waray kami awtoridad, kondi basi magin ehemplo kami nga angay niyo subaron. 10 Ha pagkamatuod, han kaupod pa kami niyo, ini an amon iginsugo ha iyo: “Kon may nadiri pagtrabaho, ayaw liwat hiya pakaona.” 11 Hinbatian namon nga may mga nagpipinasaway dida ha iyo nga diri gud nagtatrabaho, lugod nagpipinanlabot han mga butang nga waray hira labot. 12 Ha ngaran han Ginoo nga hi Jesu-Kristo, ginsusugo ngan ginsasagdonan namon an sugad nga mga tawo nga sadang hira magtrabaho nga diri nakakadisturbo ngan kumaon han pagkaon nga ira natigayon.
13 Mga kabugtoan, ayaw kamo pag-undang ha pagbuhat han maopay. 14 Kon may diri mamati han amon ginsisiring dinhi hini nga surat, tigamni niyo hiya, ngan ayaw na pakig-upod ha iya basi maawod hiya. 15 Pero ayaw hiya tagda nga kaaway, lugod padayon nga sagdoni hiya sugad nga bugto.
16 Hinaot an Ginoo han kamurayawan maghatag pirme ha iyo hin kamurayawan ha ngatanan nga iyo ginbubuhat. An Ginoo umupod unta ha iyo ngatanan.
17 Ako, hi Pablo, ako mismo an nagsusurat hini nga pangumusta. Ini nga agi an pangirilal-an han ngatanan ko nga surat. Sugad hini ako magsurat.
18 Makarawat unta niyo ngatanan an diri-matupngan nga pagkabuotan han aton Ginoo nga hi Jesu-Kristo.

robotstxt: allowed

filter: keep


text:
Wikimedia Commons
An Wikimedia Commons (tinatawag gihapon nga "Commons" o "Wikicommons") usa nga burutangan o repositoryo hin gawasnon nga sulod nga mga ladawan o image, sound ug iba pa nga mga multimedia nga file. Usa ini nga proyekto han Wikimedia Foundation. It mga file nga ginkakarga dinhi nga burutangan puyde magamit sugad in mga ginkarga lokal nga mga file ha iba nga mga proyekto han mga Wikimedia nga server, sugad han Wikipedia, Wikibooks ug Wikinews.
An proyekto gin-propose dida han Marso 2004 ug gintikang dida han Septyembre 7, 2004. Usa nga rason hini nga pagtukod hin usa nga burutangan o repositoryo amo an hingyap nga diri gud magdamo an pagdurudoble hin mga pagbuhat ha mga dirudilain nga mga Wikimedia nga proyekto ug yinaknan, nga nahihinabo kay an amo la gihapon nga file kinahangalan igkarga ha tagsatagsa mga dirudilain nga mga wiki ugsa han pagkamay-ada han Commons.
Iton posibilidad hin mga lokal nga pagkarga dida hiton mga server aada pa, pero ini angay gamiton ha kaurugoan para hin mga materyales nga iton mga polisiya han lokal nga proyekto natugot nga diri matutugotan ha ilarom han pag-lisensya nga polisya han Commons sugad hiton fair use content. Tikang han 2005, an Wikimedia Commons mismo diri natugot hin mga fair use o mga pagkarga ha ilarom hin diri-gawasnon nga mga lisensya, upod an mga lisensya nga naglilimita han pan-negosyo nga paggamit han materyales. Iton mga lisensya hin mga buhat nga puyde ha Commons upod an GNU Gawasnon nga Dokumentasyon nga Lisensya o GNU Free Documentation License, Creative Commons nga mga lisensya nga waray paggaud o paglimita han paggamit, ug an public domain.
Kitaa Gihapon[igliwat | igliwat an pinagtikangan]
- Creative Commons - usa nga proyekto nga nahatag hin gawasnon nga sulod nga mga lisensya ug usa nga direktoryo hin gawasnon nga ginlisensya nga mga buhat
- Internet Archive - an gidako-i nga gawasnon ug libre hin akses nga online nga pagtitirok hin mga video
- Project Gutenberg - an gidako-i nga gawasnon ug libre hin akses nga pagtitirok hin online nga mga dokumento (upod in mga libro ug sheet music)
- Ourmedia - usa nga community media archive
Mga sumpay ha gawas[igliwat | igliwat an pinagtikangan]
- Wikimedia Commons
- Wikimedia Commonplace, in Windows nga garamiton para hin pagkarga hin mga file ngadto han Wikimedia Commons


text:
Europa
An Europe ginsisiring nga usa han mga pito nga kontinente nga, hini nga kaso, mas kultural ngan politkal nga pagkakaiba kaysa hin fisioheyograpiko. Ha pisikal ngan geolohiya, an Europa usa nga subkontinente o dako nga peninsula, nga naghihimo hiton pinakakatundan nga bahin han Eurasia. An katubtoban han Europa ha amihanan amo an Kalawdan Arctico, ha katundan an Kalawdan Atlantico ngan ha salatan han Dagat Mediterraneo ngan han Caucasus. An katubtoban han Europe ha siniringan diri klaro, pero ha tradisyon ini amo an watershed para han mga Kabugkiran Ural ngan Dagat Caspian ha timugan o salatan-sinirangan: an mga Ural ginsisiring han kadam-an nga heyograpiko ngan tektoniko nga tigaman nga nabulag hiton Asya tikang han Europa.
An Europa amo an ikaduha nga gigutiayi nga kontinente han kalibutan ha kahaluag, nga mga 10,430,000 ka kwadrado nga kilometro (4,020,000 ka kwadrado nga milya) o 2.0% han katunaan han Kalibutan, ngan ini darudako la kaysa han Australia. Ha populasyon, amo ini an ikatulo nga gidakoi nga kontinente (an Asya ngan Africa darudako) nga mayda populasyon nga labaw hin 705,000,000, o mga 11% ha populasyon han kalibutan.
Kitaa Gihapon[igliwat | Igliwat an wikitext]
Pinanbasaran[igliwat | Igliwat an wikitext]
Mga sumpay ha gawas[igliwat | Igliwat an wikitext]
- Council of Europe
- European Union
- The Columbia Gazetteer of the World Online Columbia University Press
- "Introducing Europe" from Lonely Planet Travel Guides and Information


text:
Emperador Romano
An Emperador romano iyo an namomoon sa estado Romano, sa periodo napoon kan 27 BK. An mga Romano mayong saro sanang termino para sa siring na katongdan. An mga terminong Latin arog kan imperator, augustus, caesar, asin princeps puro tinotomoy an nasabing pwesto. Sa aktwal na praktis, an emperador iyo an namomoon na supremo kan Roma asin kumander supremo kan lehiyon Romano.
Mga panluwas na takod[liwaton | liwaton an gikanan]
- Cervantes Virtual - Antigua Seremonya sa pagpaorog kan mga emperador romano
- Pilum Digital An pasurunodsunod kan mga emperador sa Alto Imperio
- Emérita augusta An mga emperador Romano nakaag sa kwartang takal


text:
Moscow
An Moscow (Iniggles nga kaluwas: /ˈmɒskaʊ/ o /ˈmɒskoʊ/; Rinuso: MockBá, tr. Moskva, IPA: [mɐˈskva] in ulohan, gidamoi popyulasyon nga syudad, gidamoi nga popyulasyon ha suhito federal han Rusya. An syudad in usa ka dagko nga pagkabutnga hin politika, ekonomika, kultura, syentifica, relihiyosa, pananalapian, pag-aram ngan panakayan ha Rusya ngan han kontinente. Moscow in giaamihani nga syudad han Kalibutan nga may-ada popyulasyon nga labaw han 10,000,000, an gidamoi nga popyulasyon nga syudad ha kontinente han Europa, nga ika unom nga gidakoi nga sawang han syudad ha kalibutan. An iya popyulasyon sumala han pahiuna nga resulta han 2010 nga senso in 11,514,300. Sumala han Forbes 2011, an Moscow in may-ada 79 nga mga bilyonaryo, nga ginsaliwanan an New York komo an syudad nga may-ada gidamoi nga ihap hin mga bilyonaryo.
Mga sumpay ha gawas[igliwat | igliwat an pinagtikangan]
- Travel2moscow.com – Official Moscow Guide
- Moscow.ru – Official Moscow Site
- Official Moscow Administration Site


text:
Pagkanta kan Jehova—Bag-o nga mga Kanta
Magpahimulos hinin bag-o nga mga kanta para ha pagdayaw ngan pagsingba kan Jehova nga Dios. I-download an musika ngan mga liriko, ngan praktisa inin mag-opay nga kanta.
Natawo Na an Ginhadian—Kumanhi Na Unta Ito!
Ini nga kanta han Ginhadian nagdadayaw kan Jehova nga Dios sugad nga pagkilala han pagmando ni Kristo Jesus ha Ginhadian han Dios.
Buligi Kami nga Magmaisog
Duyog hini nga pag-ampo kan Jehova nga Dios para hin kaisog nga maisangyaw an iya ngaran.
Jehova an Imo Ngaran
Dayawa an mahimayaon nga ngaran ni Jehova ngan ipahibaro ha ngatanan nga hiya an Gihitaasi.
Tutdui Hira nga Magin Marig-on
Pangamuyo kan Jehova nga Dios para han iya panalipod ngan bulig nga makapabilin nga matinumanon ha rumba han kinabuhi.
An Kinabuhi han Payunir
Ipahayag an imo maunungon nga gugma kan Jehova, an kalipay ha mapulsanon nga buruhaton, ngan an kinabuhi nga imo ginpili.
Pamilnga an mga Sangkay han Kamurayawan
Makapadasig ngan makalilipay nga kanta mahitungod han aton gugma ha mga tawo ngan han aton maduruto nga pagpamiling ha presyoso nga panon han Dios.
Pagsangyaw ha Ngatanan nga Klase hin Tawo
Pagkanta mahitungod han pagkamaopay ni Jehova ngan han aton bahin ha pagbulig ha ngatanan nga klase hin tawo nga magin sangkay han Dios.
Kalamrag ha Masirom nga Kalibotan
Bis’ ha kasisidman, mensahe ta masanag.
Kinabuhi Nira an Kabalyo
Kinahanglan naton igsangyaw an mensahe han Dios samtang may panahon pa.
Pagpangandam ha Pagsangyaw
Kaopay unta kumaturog, pero mahimo kita magkaada kaisog nga ginkikinahanglan basi maglampos.
Ginbuhat Niyo Ito Para ha Akon
An bisan ano nga pagpakita hin gugma ngan suporta para ha iya dinihogan nga kabugtoan gintatagad ni Jesus sugad nga ginhimo para ha iya.
Espesyal nga Panag-iya
Hinigugma ni Jehova an iya dinihogan nga mga anak, ngan karuyag gud nira buhaton an iya kaburut-on.
Iginhatag Mo an Imo Bugtong nga Anak
Pagpasalamat kan Jehova ha pinakapresyoso nga regalo. Naghahatag ito hin paglaom ha ngatanan.
Mapasalamaton ha Lukat
An pinakadaku nga kapahayagan han gugma, an kinaburut-on nga paghatag ni Jesus han iya kinabuhi, naghahatag ha aton hin hinungdan nga magin mapasalamaton kan Jehova ha kadayonan.
Pagkab-ot ha Pagbulig ha Iba
Ipahayag an imo kalipay ha pag-alagad kan Jehova ha bisan ano nga paagi nga karuyag niya nga gamiton ka.
An Pagpahayag han mga Anak han Dios
Ginpapamulat gud naton an adlaw diin kukuhaon ni Jehova an kabugtoan han Kristo basi makaupod han Kristo ha pagkarawat han kadaogan ngan balos ha langit.
Amon Kusog, Paglaom, Ginsasarigan
Kon nahahadlok kita tungod han mga kabaraka ha kinabuhi, an Dios mahimo magin aton kusog, paglaom, ngan ginsasarigan.
Ano an Inabat Mo?
Ano an imo inabat han ginbuhat mo an ngatanan basi masangyawan an mga takos?
Padayon Kita nga Magpailob
Kanta nga mabulig ha aton basi makagpailob bisan pa han mga kakurian ngan matinumanon nga makag-alagad kan Jehova tubtob nga kinahanglan naton.


text:
Guinea Ecuatorial
An Guinea Ecuatorial (ha Iningles: Equatorial Guinea) usa nga nasod ha butnga nga Afrika. Usa ini han mga lugar ha Afrika nga diin an Kinatsila usa nga ginagamit nga yinaknan, gawas han mga Espanyol nga enclave han Ceuta ngan Melilla ha amihanan nga Afrika. An kapital hini amo an syudad han Malabo.
Pag-organisa nga politika-administratiba[igliwat | igliwat an pinagtikangan]
An Guinea Ecuatorial ginbahin ngadto hin pito nga mga lalawigan nga, upod han ira mga kapital, ginlista ha ubos:


text:
Leyte
An Leyte usa nga isla ha Sinirangan nga Kabisay-an. Amo ini an ika-walo han mga gidagko-i nga isla o puro ha Kapurupod'an han Pilipinas.
Iton isla mga 180 ka kilometros (110 ka milyas) tikang ha amihanan ngadto ha salatan ug mga 65 ka kilometros (40 ka milyas) dida hiton gihaluagi nga dapit. Ha amihanan, harapit na ini malakip hiton isla han Samar, nga nahabulag la hiton Estrecho han San Juanico nga iton kahaluag 2 ka kilometros (1.2 ka milyas) hin mga pipira nga dapit hini. Iton Samar ug Leyte nahadugtong pinaagi han Tulay San Juanico tikang ha Baranggay Cabalawan ha Syudad han Tacloban ngadto ha Santa Rita, Samar. Iton isla nga probinsya hiton Biliran adto gihapon ha amihanan hiton Leyte ngan nahadugtong ha isla han Leyte pinaagi hin tulay nga natabok hiton Estrecho han Biliran. Ha salatan, nahamutangan an isla han Panaon ngan sugad hiton mga isla han Biliran ug Samar, nahadugtong iton isla han Panaon ha isla han Leyte pinaagi hin tulay tikang ha Liloan, Southern Leyte ha isla han Panaon. Iton Leyte nahabulag hiton Mindanao pinaagi hiton Estrecho han Surigao. Ha sidlangan, iton Leyte baga hin "nahaastras" tikang han Dagat Pilipinhon hiton Kalawdan Pacifico, ha Samar ha amihanan-sidlangan ug Dinagat ha salatan-sinirangan, nga iton kalawdan amo iton Golfo han Leyte o Kalawdan han Leyte. Ha katundan iton mga Isla han Camotes ug Sugbo ngan Bohol.
Iton Leyte damo iton kagurangan ngan damo iton kabugkiran, pero damo iton pag-uma ha Leyte Valley ha amihanan-sidlangan hiton isla.
Mga Probinsya o Lalawigan
Duha iton mga lalawigan o probinsya ha isla han Leyte. Amo ini an:
An Biliran kabahin han una han probinsya han Leyte pero ginhimo ini nga sub-probinsya. Han Mayo 11, 1992 nahimo ini nga bulag nga lalawigan.
Mga Yinaknan
Duha iton lumad o tuminongnong nga pinulongan o yinaknan ha Leyte.


text:
The Tower of Babel (Genesis 11: 1-9)
Wáray-Wáray
An Torre nga Babel
- Ngan an bug-os nga tuna may uusa la an pinolongan.
- Ngan nahanabu, nga han ira paglinakat tipasinirangan, nakaagi hira hin usa nga kapatagan ha tuna ha Sinar; ngan hira nagukoy didto.
- Ngan hira nagsiring ha usa kag usa: Kadi, paghimo kita hin baldosa, ngan lutoa ta ito hin maopay. Ngan hira nagkaada baldosa nga bato, ngan nagkaada hira lapok nga pangnguta.
- Ngan hira siniring: Kadi, pagtukud kita hin bungto, ngan hin baluarte, nga aniya ugbusan maabut ha langit, ngan paghimo kita hin ngaran, basi diri kita pagsarangon ha kahigrayo-an ha bawbaw han bug-os nga tuna.
- Ngan hi Jehova linusad ha pagtan-aw han bungto ngan han torre, nga kanan mga anak han mga tawo gintukud.
- Ngan hi Jehova siniring: Iini, hira urusa nga katawohan, ngan hira ngatanan may uusa la an yinaknan: ngan amo ini an gintikangan pagbuhat nira; ngan yana waray makakapugong ha ira, sugad han ira tuyo pagbuhaton.
- Kadi, panlusad kita, ngan didto lipongan naton an ira yinaknan, nga basi hira diri sumabut an usa han kanan iba pinolongan.
- Sanglit ginpasarang hira ni Jehova ha kahigrayo-an tikang hadto ha bawbaw han tuna; ngan ira binayaan an pagtukud han bungto.
- Busa an ngaran hito gintawag Babel; kay ginlipong didto ni Jehova an yinaknan han ngatanan nga tuna: ngan tikang didto ginpasarang hira ni Jehova ha Kahigrayo-an ha bawbaw han tuna.
Source: An Baraan na Kasuratan. The Holy Bible in the Samarenyo language of the Philippines. Philippine Bible Society, 1984
Contributed by Wolfgang Kuhl
Information about Waray-Waray |
Tower of Babel in Waray-Waray
Tower of Babel in Philippine languages
Ata Manobo,
Balangao,
Bikol,
Bontoc,
Cebuano,
Cuyono,
Hiligaynon,
Iloko,
Ifugao,
Itawis,
Ivatan,
Kagayanen,
Kankanaey,
Kapampangan,
Keley-i,
Kinaray-a,
Malaweg,
Maranao,
Matigsalug Manobo,
Pangasinan,
Pangutaran Sama,
Southern Kalinga,
Tagabawà,
Tagalog,
Tagbanwa,
Tuwali,
Waray-Waray,
Western Bukidnon
Other Tower of Babel translations
By language |
By language family


text:
Biblia Online | BAG-O NGA KALIBOTAN NGA HUBAD HAN KRISTIANO GRIEGO NGA KASURATAN
Karuyag mo ba basahon ini nga artikulo ha %%?
Mateo 11:1-30
11 Katapos tagan ni Jesus hin instruksyon an iya 12 nga disipulo, binaya hiya didto basi manutdo ngan magsangyaw ha iba nga syudad.2 Pero han nakabati hi Juan ha prisohan mahitungod han mga ginbuhat han Kristo, ginsugo ni Juan an iya kalugaringon nga mga disipulo3 ngan nagpakiana hira kan Jesus: “Ikaw na ba an Usa nga Makanhi nga amon ginpipinamulat, o may iba pa nga maabot?”4 Binaton hi Jesus: “Balik kamo kan Juan ngan isumat ha iya an iyo hinbabatian ngan hinkikit-an:5 An mga buta nakakakita na ngan an mga piay nakakalakat na, an mga may liprosi nagkatatambal na ngan an mga bungol nakakabati na, ngan an mga patay nagkababanhaw, ngan iginpapahayag an maopay nga sumat ha mga pobre.6 Ngan malipayon hiya nga diri nahipapakdol ha akon.”7 Paglakat nira, nagpakiana hi Jesus ha mga tawo mahitungod kan Juan: “Ano an iyo karuyag makita han kinadto kamo ha kamingawan? Usa ba nga tangbo nga ginlulurolabyog han hangin?8 Kon sugad, ano an karuyag niyo makita paggawas niyo? Usa ka tawo ba nga nakasul-ot hin mahumok nga panapton? An mga nakasul-ot hin maghumok nga panapton aadto ha mga balay han mga hadi.9 Kay ano gud ba nga ginawas kamo? Basi makakita hin propeta? Oo, ginsusumatan ko kamo nga labaw pa gud hiya kay ha propeta.10 Mahitungod ha iya, ini an iginsurat: ‘Kitaa! Ginsusugo ko mismo an akon mensahero nga mag-una ha imo basi ig-andam an imo dalan!’11 Ha pagkamatuod susumatan ko kamo: Waray pa natawo nga labaw kan Juan nga Parabaptis, kondi an usa nga uroubos ha Ginhadian han langit mas labaw ha iya.12 Pero tikang ha panahon ni Juan nga Parabaptis tubtob yana, an Ginhadian han langit an ginpapangalimbasogan gud han mga tawo nga makab-ot, ngan nakakab-ot ito hadton padayon nga nangangalimbasog.13 Kay an ngatanan nga propeta ngan an Balaud nagtagna tubtob kan Juan.14 Tumoo man kamo o diri: Hi Juan ‘amo hi Elias nga maabot.’15 Hiya nga may mga talinga, mamati.16 “Kan kanay ko igpapariho ini nga henerasyon? Pariho ini hin kabataan nga nangangalingkod ha mga merkado ngan nagsisinggit ha ira mga kauyag,17 nga nasiring: ‘Nagplawta kami para ha iyo pero waray kamo sumayaw, nagnguyngoy kami pero waray kamo magpukpok han iyo dughan tungod ha kasubo.’18 Sugad man, kinanhi hi Juan nga diri nakaon o nainom, pero an mga tawo nasiring, ‘May demonyo hiya.’19 An Anak han tawo kinanhi nga nakaon ngan nainom, pero an mga tawo nasiring la gihapon, ‘Kitaa! An tawo nga malamon ngan parainom hin bino, sangkay han mga parasukot hin buhis ngan magpakasasala.’ Kondi an kinaadman napapamatud-an nga matadong pinaagi han mga buhat hito.”20 Katapos, ginsaway ni Jesus an katawohan ha mga syudad diin ginhimo niya an kadam-an han iya gamhanan nga mga buhat, tungod kay waray hira magbasol:21 “Kairo mo Corasin! Kairo mo Betsaida! Kay kon an gamhanan nga mga buhat nga nahitabo ha iyo nahitabo ha Tiro ngan Sidon, maiha na unta hira nga nagbasol pinaagi han pagsul-ot hin sako nga panapton ngan paglingkod ha mga agbon.22 Salit nasiring ako ha iyo: Ha Adlaw han Paghukom, mas makuri an sirot ha iyo kay ha Tiro ngan Sidon.23 Ngan ikaw, Capernaum, pahihitas-on ka ba ngadto ha langit? Diri! Hingangadto ka ha Hades,* kay kon an gamhanan nga mga buhat nga nahitabo ha imo nahitabo ha Sodoma, aanhi pa unta ito tubtob yana.24 Salit nasiring ako ha iyo: Ha Adlaw han Paghukom, mas makuri an sirot ha iyo kay ha Sodoma.”25 Hito nga takna hi Jesus nagsiring: “Amay, Ginoo han langit ngan han tuna, gindadayaw ko ikaw ha kadaygan, kay ini nga mga kamatuoran imo gintago tikang ha mga maaramon ngan edukado ngan iginpahayag ini ha kabataan.26 Oo, Amay, kay uyon ini han imo kaburut-on.27 An ngatanan nga butang igintapod ha akon han akon Amay, ngan waray nakilala hin bug-os ha Anak labot la han Amay; waray liwat nakilala hin bug-os ha Amay labot la han Anak ngan han bisan hin-o nga karuyag sumatan han Anak.28 Kadi kamo ha akon, kamo ngatanan nga kinakapoy ngan binubug-atan, kay papapahuwayon ko kamo.29 Pas-ana an akon yugo ngan mahibaro kamo tikang ha akon, kay ako malumo ngan mapainubsanon an kasingkasing, ngan makakapahuway an iyo mga kalag.30 Kay an akon yugo masayon pas-anon ngan an akon iginpapapas-an ha iyo magaan.”


text:
Papa Benedicto XVI
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Benedicto XVI (ha Latin: Benedictus PP. XVI), nga natawo ha ngaran nga Joseph Alois Ratzinger han Abril 16, 1927 ha Marktl, Bavaria, Alemanya, amo yana in Papa-Emerito o Papa-Emeritus han Singbahan Katoliko. Hiya amo an ika-265 nga papa, nga namuno han Simbahan Katoliko Romano, ngan soberano han Syudad han Vaticano nga Estado tikang han 2005 kutob 2013. Na-elihido hiya han Abril 19, 2005 hin papal nga conclave, nagsaurog han iya Pag-Inagurar hin Papa nga Misa han Abril 24, 2005, ngan pormal nga nagkarawat han iya katedral, an Basilica ni San Giovanni in Laterano, han Mayo 7, 2005.
Usa hiya han mga sikat nga kilalado nga mga teyolohiko tikang han mga 1960s ngan damo in sinurat, ginlalantaw hiya nga harani nga konserbatibo nga kaupod han nag-una ha iya nga papa nga hi Papa Juan Pablo II. Nagsirbe hiya komo propesor hin mga dirudilain nga mga unibersidad ha Alemanya, ngan experto ha teolohiya han Ika-Duha nga Konsilyo Vaticano ugsa magin Arzobispo han Munich ngan Freising, ngan dida han panahon han iya ka-elihir komo Papa, amo an Prefect han Katig-uban para han Doktrina han Pagtuo (o Kongregasyon para han Doktrina han Pagtuo) ngan Dekano han Kolehiyo han mga Kardinal.
Han iya papado (o papacy), hi Benedicto XVI naghatag hin dako nga emphasis han iya kinikita nga pagkinahanglan han Europa nga bumalik ngadto hin mga batikan nga Kristohanon nga prinsipyo, nga baton han nagtitikadako nga ka diri-pagKristyanisar ngan pagsekularisasyon ha damo nga mga dukwag nga nasod (o developed nations) nga diin an humanismo sekular dako an impluwensya.
Han 11 Pebrero 2013, nagpasamwak hi Papa Benedicto dida hin usa nga konsistoryo nga mabiya o ma-renunsya hiya han pagka-Papa dida hit 28 han Pebrero han 2013. Ha pagtuman hini, nagin-epektibo an iya pagrenunsya o pag-abdikar dida han 8:00 pm han gab-i han 28 han Pebrero 2013. It tawag kan Benedicto katapos han iya panahon-hin-pagka-Papa: Iya Santidad, Benedicto XVI Papa-Emerito o Papa-Emeritus.
Mga sumpay ha gawas[igliwat | igliwat an pinagtikangan]
- ↑ "Biography of His Holiness Pope Benedict XVI". Vatican.va. Retrieved 9 October 2012.


text:
Karuyag Mo ba Hibaroan an Kamatuoran?
KAMATUORAN mahitungod han ano? Mahitungod han pipira han pinakaimportante nga mga pakiana han katawohan. Bangin naghuhunahuna ka han mga pakiana sugad han masunod:
- Nagtatagad gud ba ha aton an Dios?
- Matatapos pa ba an girra ngan pag-antos?
- Ano an nahitatabo ha aton kon kita namamatay?
- May-ada ba paglaom an mga patay?
- Paonan-o ako mag-aampo nga pamamatian han Dios?
- Paonan-o magigin malipayon an akon kinabuhi?
Diin ka mamimiling hin mga baton hini nga mga pakiana? Kon makadto ka ha mga librarya o tindahan hin libro, bangin makaagi ka hin damu nga libro nga nasiring nga makakagtagana ito han mga baton. Kondi agsob nga an mga libro nagkakasumpaki. An iba bangin mapulsanon hito nga panahon kondi diri nag-iiha nadadaan an sulod hito ngan ginbabag-o o ginsasaliwnan.
Kondi, may-ada usa nga libro nga naghahatag hin masasarigan nga mga baton. Ito an libro han kamatuoran. Ha pag-ampo ni Jesus ha Dios, hiya nagsiring: “An imo pulong amo an kamatuoran.” (Juan 17:17) Yana kilala naton ito nga Pulong sugad nga an Baraan nga Biblia. Ha masunod nga mga pahina imo mababasa an sumaryo han matin-aw ngan husto nga mga baton han Biblia ha gin-unabi nga mga pakiana.
Nagtatagad Gud ba ha Aton an Dios?
KON KAY ANO NGA NABANGON INI NGA PAKIANA: Nagkikinabuhi kita ha kalibotan nga puno hin kabangis ngan kawaray hustisya. Damu nga relihiyon an nagtututdo nga kaburut-on han Dios an mga pag-antos nga aton naieksperyensyahan.
KON ANO AN IGINTUTUTDO HAN BIBLIA: Diri gud an Dios nagpapahinabo han karaotan. “Ipahirayo tikang han Dios, nga hiya magbuhat hin kahugawan, ngan tikang ha Makagarahum, nga hiya magbuhat hin karat-an,” siring han Job 34:10. An Dios may-ada mahigugmaon nga katuyoan para ha katawohan. Tungod hito gintutdoan kita ni Jesus nga mag-ampo: “Amay namon, nga aada ka ha langit,…kumanhi an imo ginhadian. Matuman an imo pagburut-an, sugad ha langit, amo man ha tuna.” (Mateo 6:9, 10) Nagtatagad gud ha aton an Dios salit daku hinduro an iya iginsakripisyo basi sigurado nga matuman an iya katuyoan.—Juan 3:16.
Kitaa liwat an Genesis 1:26-28; Jakobo 1:13; ngan 1 Pedro 5:6, 7.
Matatapos Pa ba an Girra Ngan Pag-antos?
KON KAY ANO NGA NABANGON INI NGA PAKIANA: Diri maihap nga katawohan an nagkakamatay tungod han girra. Kita ngatanan nag-aantos ha iba-iba nga paagi.
KON ANO AN IGINTUTUTDO HAN BIBLIA: An Dios nagtagna nga maabot an panahon nga pahihinaboon niya an kamurayawan ha bug-os nga tuna. Ilarom han iya Ginhadian, ‘diri na mababatasan han katawohan an away.’ Lugod, ira “pamamandayon an ira mga kampilan nga mga punta hin arado.” (Isaias 2:4) Tatapuson han Dios an ngatanan nga kawaray hustisya ngan pag-antos. An Biblia nagsasaad: “Pagpapahiron [han Dios] an ngatanan nga luha tikang ha ira mga mata; ngan mawawaray na kamatayon; ngan mawawaray na an kabidoan, bisan pagtangis, bisan kasakit pa gud: kay an siyahan nga mga bagay [upod na an kawaray hustisya ngan pag-antos yana] nag-agi na.”—Pahayag 21:3, 4.
Kitaa liwat an Salmo 37:10, 11; 46:9; ngan Mika 4:1-4.
Ano an Nahitatabo ha Aton kon Kita Namamatay?
KON KAY ANO NGA NABANGON INI NGA PAKIANA: Kadam-an han mga relihiyon ha kalibotan an nagtututdo nga may-ada espiritu an tawo nga padayon nga nabubuhi katapos mamatay an lawas. An iba natoo nga an mga patay makakadaot han mga buhi o nga an Dios nagsisirot han magraot ha waray kataposan nga pagsakit ha naglalaga nga impyerno.
KON ANO AN IGINTUTUTDO HAN BIBLIA: Kon namamatay an mga tawo, diri na hira naesksister. “An mga patay diri maaram han bisan ano,” siring han Eklesiastes 9:5. Tungod kay an mga patay waray sarabotan ngan pagbati, ngan diri nakakaeksperyensya hin bisan ano, diri nira madadaot—o mabubuligan—an mga buhi.—Salmo 146:3, 4.
Kitaa liwat an Genesis 3:19 ngan Eklesiastes 9:6, 10.
May-ada ba Paglaom an mga Patay?
KON KAY ANO NGA NABANGON INI NGA PAKIANA: Karuyag naton mabuhi ngan magin malipayon kaupod an aton mga hinigugma. Natural la an paghingyap nga makita utro an aton namatay na nga mga hinigugma.
KON ANO AN IGINTUTUTDO HAN BIBLIA: Babanhawon an kadam-an han katawohan nga nagkamatay. Hi Jesus nagsaad nga an “aadto ha mga lubnganan…man-gugowa.” (Juan 5:28, 29) Uyon ha orihinal nga katuyoan han Dios, an mga binanhaw magkakaada higayon nga mag-ukoy ha paraiso nga tuna. (Lukas 23:43) Nahiuupod hini nga saad an hingpit nga kahimsog ngan waray kataposan nga kinabuhi para ha magtinumanon nga katawohan. An Biblia nasiring: “An mga magtadong makakapanunod han tuna, ngan maukoy hira dida hin waray kataposan.”—Salmo 37:29.
Kitaa liwat an Job 14:14, 15; Lukas 7:11-17; ngan Buhat 24:15.
Paonan-o Ako Mag-aampo nga Pamamatian han Dios?
KON KAY ANO NGA NABANGON INI NGA PAKIANA: Nag-aampo an mga tawo ha haros ngatanan nga relihiyon. Kondi, damu an naabat nga diri ginbabaton an ira mga pag-ampo.
KON ANO AN IGINTUTUTDO HAN BIBLIA: Gintutdoan kita ni Jesus nga likyan an pag-uroutro hin minimorya nga mga pag-ampo. Siring niya, “Ha pag-ampo, diri kamo gumamit han waray pulos nga uli-uli.” (Mateo 6:7) Kon karuyag naton pamatian han Dios an aton mga pag-ampo, kinahanglan mag-ampo kita ha paagi nga iya inuuyonan. Basi mahimo naton ito, kinahanglan mahibaro kita kon ano an kaburut-on han Dios ngan mag-ampo uyon hito. An 1 Juan 5:14 nagsasaysay: “Kon mangaro kita hin bisan ano nga bagay sumala ha…kaburut-on [han Dios], mamamati hiya ha aton.”
Kitaa liwat an Salmo 65:2; Juan 14:6, 14; ngan 1 Juan 3:22.
Paonan-o Magigin Malipayon an Akon Kinabuhi?
KON KAY ANO NGA NABANGON INI NGA PAKIANA: Damu an natoo nga an kwarta, kabantogan, o kahusay makakapalipay ha ira. Salit nangangalimbasog hira nga magkaada hito—kondi diri la gihapon hira nagigin malipayon.
KON ANO AN IGINTUTUTDO HAN BIBLIA: Iginsumat ni Jesus an yawi ha kalipay han hiya magsiring: “Malipayon adton mahunahunaon han ira espirituwal nga panginahanglan, tungod kay ira an ginhadian han langit.” (Mateo 5:3, NW) Magigin tinuod la kita nga malipayon kon maghimo kita hin mga paagi ha pagtagbaw han aton pinakaimportante nga panginahanglan—an aton hingyap nga mahibaro han kamatuoran mahitungod ha Dios ngan han iya katuyoan para ha aton. Aada ha Biblia ito nga kamatuoran. An paghibaro hito makakabulig ha aton nga masabtan kon ano gud an importante ngan kon ano an diri. Kon magpapagiya kita ha mga kamatuoran han Biblia ha aton mga desisyon ngan paggios, magigin mas mapulsanon an aton kinabuhi.—Lukas 11:28.
Kitaa liwat an Proberbios 3:5, 6, 13-18 ngan 1 Timoteo 6:9, 10.
Sumaryo la ini han mga baton han Biblia ha unom nga pakiana. Karuyag mo ba mahibaro hin dugang pa? Kon usa ka hadton “mahunahunaon han ira espirituwal nga panginahanglan,” sigurado nga maruruyag ka. Bangin naghuhunahuna ka han iba pa nga pakiana sugad han: ‘Kon an Dios nagtatagad ha aton, kay ano nga iya gintutugotan an duro nga karaotan ngan pag-antos ha bug-os nga kasaysayan? Paonan-o ko mapapauswag an kalidad han kinabuhi han akon pamilya?’ Aada ha Biblia an kompleto ngan makapatagbaw nga baton hini ngan han damu pa nga pakiana.
Kondi, damu yana an nag-aalang pagbasa han Biblia. Para ha ira, madakmol ito nga libro ngan usahay makuri masabtan. Karuyag mo ba nga buligan ka basi hiagian an mga baton ha Biblia? May-ada duha nga garamiton nga igintatanyag han mga Saksi ni Jehova nga makakabulig ha imo.
Siyahan, an libro nga Ano Gud ba an Igintututdo han Biblia? gindisenyo ha pagbulig ha sagipo nga mga tawo nga usisahon an matin-aw nga mga baton han Biblia ha importante nga mga pakiana. An ikaduha amo an libre nga programa han pag-aram han Biblia ha iyo balay. Usa nga Saksi ni Jehova nga naukoy hirani ha iyo ngan kwalipikado magtutdo han Biblia an mahimo kumadto ha iyo balay o ha iba nga kombinyente nga lugar basi makiistorya ha imo mahitungod han Biblia hin madaliay nga panahon kada semana. Waray ini bayad. Ha bug-os nga kalibotan minilyon na an nakapahimulos hini nga programa. Damu ha ira an malipayon gud nga nakagsiring: “Hin-agian ko na an kamatuoran!”
Waray na mas birilhon pa hini nga bahandi. An kamatuoran ha Biblia nagtatalwas ha aton tikang ha patootoo, kawurok, ngan maraot nga kahadlok. Naghahatag ito ha aton hin paglaom, katuyoan, ngan kalipay. Hi Jesus nagsiring: “Kamo mahibabaro han kamatuoran, ngan an kamatuoran magluluwas ha iyo.”—Juan 8:32.
Mahibaro hin Dugang
Paghangyo hin Libre nga Pag-aram ha Biblia
Kay Ano nga Kinahanglan Pag-adman an Biblia?
Ginbabaton han Biblia an importante nga mga pakiana han minilyon nga tawo ha bug-os nga kalibotan. Karuyag mo ba liwat mahibaro?


text:
AN BARANTAYAN (ARADMAN NGA EDISYON) November 2016
Ini nga gowa nagsusulod han aradman nga mga artikulo para ha Disyembre 26, 2016 tubtob Enero 29, 2017.
Usa nga Pulong nga May Daku Gud nga Epekto!
Ano an usa nga pulong nga gin-gamit ni Jesus nga labaw pa ha pagpakita hin pagtahod?
“Kada Adlaw Padayon nga Magparig-onay Kamo”
Kay ano nga importante an pagparig-on? Ano an imo hibabaroan han paagi ni Jehova, ni Jesus, ngan ni Pablo ha pagparig-on ha iba? Ngan paonan-o ka magigin epektibo ha pagparig-on ha iba?
Organisado Uyon ha Giya han Libro han Dios
Hi Jehova an pinakamaopay nga organisador. Salit makatadunganon gud nga laoman nga an iya mga magsiringba magigin organisado liwat.
Ginpapabilhan Mo ba an Libro ni Jehova?
Nagpapahimulos gud an katawohan han Dios kon nangangalimbasog hira nga iaplikar an sagdon han iya Pulong ngan maunungon nga nasuporta ha iya organisasyon.
“An Buruhaton Daku”
May pribilehiyo ka nga suportaran ito.
Gintawag Tikang ha Kasisidman
Kay ano nga masisiring nga an katawohan han Dios nahingada ha kasisidman han ikaduha ka siglo C.E.? Paonan-o nagtikang sumanag ha ira an kalamrag, ngan kakan-o ito nahitabo?
Nakagawas Hira Tikang ha Buwa nga Relihiyon
Kakan-o bug-os nga nakagawas an katawohan han Dios tikang ha pagkabihag ha Babilonya nga Gamhanan?
“Mga Magwarali han Ginhadian ha Britanya—Pagmata!!”
Mahinay an pagdamu han mga magwarali han Ginhadian ha Britanya ha sulod hin napulo ka tuig! Paonan-o ito nabag-o?


text:
APENDISE
Adlaw han Paghukom
—Ano Ito?
ANO an imo paghunahuna ha Adlaw han Paghukom? Damu an naghuhunahuna nga an binilyon nga mga tawo usa-usa nga dadad-on ha atubangan han trono han Dios. Didto, huhukman an kada usa nga tawo. An iba babalosan hin langitnon nga himaya, ngan an iba pa huhukman hin waray kataposan nga pagsakit. Kondi, naiiba an paghulagway han Biblia hini nga peryodo han panahon. An Pulong han Dios naghuhulagway hito, diri sugad nga makaharadlok nga panahon, kondi sugad nga panahon han paglaom ngan pagpahiuli.
Ha Pahayag 20:
Hi Jehova nga Dios amo an supremo nga Hukom han katawohan. Kondi, iya igintutoka ha iba an aktuwal nga buruhaton ha paghukom. Sumala ha Buhat 17:
Ipinapakita han libro nga Pahayag nga magtitikang an Adlaw han Paghukom katapos han girra han Armagedon, an panahon nga bubungkagon an sistema ni Satanas dinhi ha tuna. * (Pahayag 16:
Durante hito nga usa ka yukot ka tuig, hi Jesu-Kristo “maghuhukom ha mga buhi ngan ha mga minatay.” (2 Timoteo 4:1) An “mga buhi” amo an “daku nga panon” nga maluluwas ha Armagedon. (Pahayag 7:9-17, NW) Hinkit-an liwat ni apostol Juan “an mga minatay . . . nga nagkakatukdaw ha atubangan han lingkuranan nga hadianon” han paghukom. Sugad han iginsaad ni Jesus, an ‘aadto ha mga lubnganan makakabati han tingog ni Kristo ngan manggogowa’ pinaagi han pagkabanhaw. (Juan 5:
Sumala ha bisyon ni apostol Juan, “pinamuklad an mga basahon,” ngan “an mga minatay pinanhukman sumala ha ira mga buhat, tikang ha mga butang nga nanhisurat ha mga basahon.” Ini ba nga mga basahon amo an mga rekord han naglabay nga mga buhat han mga tawo? Diri, an paghukom diri igbabasar ha ginbuhat han mga tawo antes hira namatay. Paonan-o naton nahibaroan ito? An Biblia nasiring: “Hiya nga namatay, naluwas [na] tikang ha [iya] sala.” (Roma 6:7) Salit adton mga binanhaw mabubuhi nga may-ada limpyo nga rekord tungod kay ginpara na an ngatanan nga naglabay nga mga sala. An mga basahon kon sugad, sigurado nga nagrirepresentar han dugang nga mga kinahanglanon han Dios. Basi mabuhi ha kadayonan, an mga naluwas ha Armagedon ngan mga binanhaw kinahanglan sumugot ha mga sugo han Dios, upod na an bag-o nga mga kinahanglanon nga igpapahayag ni Jehova durante han usa ka yukot ka tuig. Hito nga paagi, huhukman an mga indibiduwal basado ha ira ginbubuhat durante han Adlaw han Paghukom.
An Adlaw han Paghukom maghahatag ha binilyon nga mga tawo han ira siyahan nga higayon nga mahibaro mahitungod han kaburut-on han Dios ngan magtuman hito. Nangangahulogan ini nga mahitatabo an bug-os-kalibotan nga buruhaton ha pagtutdo. Oo, “pagkamatadong an mahibabaroan han mga umurukoy ha mabungahon nga tuna.” (Isaias 26:
Ha kataposan han Adlaw han Paghukom, an mga tawo nga maluluwas bug-os nga ‘nagkakabubuhi’ na sugad nga hingpit nga mga tawo. (Pahayag 20:5) Salit ha Adlaw han Paghukom ibabalik an katawohan ha ira orihinal nga hingpit nga kahimtang. (1 Korinto 15:24-28) Katapos, mahitatabo an ultimo nga pagsari. Bubuhian hi Satanas tikang ha iya pagkapriso ngan tutugotan hiya nga sarihan nga limbongan an katawohan ha ultimo nga higayon. (Pahayag 20:
^ par. 6 Mahitungod han Armagedon, alayon kitaa an Insight on the Scriptures, Tomo 1, pahina 594-5, 1037-8, ngan an kapitulo 23 han Nagkakaurosa ha Pagsingba ha Amola Matuod nga Dios, nga pariho iginpublikar han mga Saksi ni Jehova.


text:
WORKBOOK PARA HA KATIROK HA PAGKINABUHI NGAN MINISTERYO December 2016
Sampol nga mga Presentasyon
Sampol nga presentasyon para ha Pagpamata! ngan para ha usa nga kamatuoran ha Biblia mahitungod han hinungdan han pag-antos. Gamita ini ha paghimo hin presentasyon.
MGA BAHANDI TIKANG HA PULONG HAN DIOS
“Sagka Kita Ngadto ha Bukid ni Jehova”
Hi Isaias naghulagway nga an mga armas ha pakig-away hihimoon nga garamiton ha pag-uma, nga nagpapakita nga an katawohan ni Jehova mangangalimbasog nga magin mamurayawon. (Isaias 2:4)
PAGKINABUHI SUGAD NGA MGA KRISTIANO
Pagpauswag han Aton Abilidad ha Ministeryo—Pag-abot han Kasingkasing Gamit an Magpabilin ha Gugma han Dios
An Gugma han Dios nga libro nabulig ha estudyante nga masantop kon paonan-o an mga prinsipyo tikang ha Dios magagamit ha adlaw-adlaw nga pagkinabuhi.
MGA BAHANDI TIKANG HA PULONG HAN DIOS
Mga Tagna nga Natuman ha Mesias
Igintagna ni Isaias nga an Mesias magsasangyaw ha rehiyon han Galilea. Natuman kan Jesus ini nga tagna han nagsangyaw hiya han maopay nga sumat.
PAGKINABUHI SUGAD NGA MGA KRISTIANO
“Iini ako; Pakadtoa Ako”
Paonan-o naton masusubad an pagtoo ngan pagin andam ni Isaias? Mahibaro tikang ha pamilya nga bumalhin basi makagsangyaw ha lugar nga may mas daku nga panginahanglan.
MGA BAHANDI TIKANG HA PULONG HAN DIOS
Mapupuno an Tuna han Kahibaro Mahitungod kan Jehova
Paonan-o nagkaada katumanan an tagna ni Isaias mahitungod ha paraiso ha tuna ha naglabay, yana, ngan ha tidaraon?
PAGKINABUHI SUGAD NGA MGA KRISTIANO
Gindadaog han Edukasyon Tikang ha Dios an Pagpasulabi
Duha nga magkaaway hadto, espirituwal nga magbugto na yana
MGA BAHANDI TIKANG HA PULONG HAN DIOS
An Pag-abuso ha Gahum Nagriresulta ha Kawara han Awtoridad
Paonan-o unta sadang gin-gamit ni Sebna an iya awtoridad? Kay ano nga ginsaliwnan hiya ni Jehova kan Eliakim?


text:
Biblia Online | BAG-O NGA KALIBOTAN NGA HUBAD HAN KRISTIANO GRIEGO NGA KASURATAN
Karuyag mo ba basahon ini nga artikulo ha %%?
Juan 3:1-36
3 May Pariseo nga Nicodemo an ngaran, usa nga opisyal han mga Judio.2 Usa ka gab-i, kinadto hiya kan Jesus ngan nagsiring: “Rabbi, maaram kami nga magturutdo ka nga tikang ha Dios, kay waray makakahimo hini nga mga milagro nga imo ginbubuhat kon diri hiya tagan han Dios hin gahum.”3 Binaton ha iya hi Jesus: “Ha pagkamatuod susumatan ko ikaw, An usa nga tawo diri makakakita han Ginhadian han Dios kon diri hiya ig-anak utro.”*4 Nagpakiana ha iya hi Nicodemo: “Paonan-o ig-aanak utro an usa nga tawo kon lagas na hiya? Makakasulod ba hiya ha tiyan han iya nanay basi ig-anak utro?”5 Binaton hi Jesus: “Ha pagkamatuod susumatan ko ikaw, An usa nga tawo diri makakasulod ha Ginhadian han Dios kon diri hiya ig-anak utro pinaagi ha pagpabawtismo ha tubig ngan pagkarawat han baraan nga espiritu.6 An igin-anak pinaagi han unod, unudnon; ngan an igin-anak pinaagi han espiritu, espirituhanon.7 Ayaw kahipausa ha ginsiring ko ha imo, Kinahanglan ig-anak utro kamo.8 An hangin nahuyop ha direksyon nga karuyag hito, ngan nababatian mo an tunog hito, pero diri ka maaram kon diin ito tikang ngan kon diin ito makadto. Sugad man, diri ka maaram kon paonan-o an usa igin-aanak pinaagi han espiritu.”9 Nagpakiana ha iya hi Nicodemo: “Paonan-o ini mahitatabo?”10 Binaton hi Jesus: “Magturutdo ka ha Israel, kay ano nga diri ka maaram hini?11 Ha pagkamatuod susumatan ko ikaw, An amon hinbabaroan ginyayakan namon ngan an amon nakikita iginsusumat namon, pero diri niyo kinakarawat an amon iginsusumat.12 Kon diri kamo natoo han akon iginsusumat ha iyo mahitungod han mga butang ha tuna, paonan-o kamo matoo kon sumatan ko kamo mahitungod han mga butang ha langit?13 Waray pa tawo nga sinaka ha langit labot la han linusad tikang ha langit, an Anak han tawo.14 Ngan sugad la nga ginbitay ni Moises an halas didto ha kamingawan, kinahanglan bitayon liwat an Anak han tawo,15 basi an bisan hin-o nga natoo ha iya magkaada kinabuhi nga waray kataposan.16 “Hinigugma gud han Dios an kalibotan salit iginhatag niya an iya bugtong nga Anak basi an tagsa nga nagpapakita hin pagtoo ha iya diri mamatay kondi magkaada kinabuhi nga waray kataposan.17 Ginsugo han Dios an iya Anak nganhi ha kalibotan, diri basi hukman an kalibotan, kondi basi matalwas an kalibotan pinaagi ha iya.18 An nagpapakita hin pagtoo ha iya diri huhukman. An diri nagpapakita hin pagtoo ginhukman na, kay diri hiya nagpapakita hin pagtoo ha ngaran han bugtong nga Anak han Dios.19 Ini an basihan han paghukom, nga an kalamrag kinanhi ha kalibotan kondi hinigugma han mga tawo an kasisidman imbes nga an kalamrag, kay maraot an ira mga buhat.20 Kay an nagbubuhat hin magraot nasisina ha kalamrag ngan diri nahirani ha kalamrag, basi diri sawayon an iya mga buhat.21 Kondi an nagbubuhat hin maopay nahirani ha kalamrag basi makita an iya mga buhat nga uyon ha kaburut-on han Dios.”22 Katapos hini, hi Jesus ngan an iya mga disipulo kinadto ha kaumhan han Judea, ngan nakig-upod hiya ha ira didto hin pipira ka adlaw ngan nanbawtismo.23 Pero hi Juan nanbabawtismo liwat didto ha Enon hirani ha Salim, kay damu didto an tubig, ngan an mga tawo napakadto ngan ginbabawtismohan.24 Hito nga panahon diri pa priso hi Juan.25 Katapos nakigdiskusyon an mga disipulo ni Juan ha usa nga Judio mahitungod han paglimpyo uyon ha mga surundon.26 Sunod, kinadto hira kan Juan ngan nagsiring: “Rabbi, an tawo nga kaupod mo ha tabok han Jordan nga mahitungod ha iya nagpamatuod ka, kitaa, nanbabawtismo hiya ngan an ngatanan napakadto ha iya.”27 Nagsiring hi Juan: “An usa nga tawo diri magkakaada hin bisan usa nga butang labot la kon ihatag ito ha iya tikang ha langit.28 Kamo mismo mga testigo nga nagsiring ako, Diri ako an Kristo, kondi ginsugo ako nga mag-una ha iya.29 An tag-iya han maarasawa amo an karaslon nga lalaki. Pero an sangkay han karaslon nga lalaki nga natindog hirani han karaslon nalilipay gud kon nakakabati han iya tingog. Salit daku gud ini nga akon kalipay.30 Hiya padayon nga madudugangan, pero ako padayon nga maiibanan.”31 An napakanhi tikang ha igbaw amo an labaw ha ngatanan. An tikang ha tuna, tikang ha tuna ngan nagyayakan mahitungod han mga butang ha tuna. An napakanhi tikang ha langit amo an labaw ha ngatanan.32 Nagpapamatuod hiya mahitungod han iya nakita ngan nabatian, pero waray tawo nga nakarawat han iya pamatuod.33 An nakarawat han iya pamatuod natoo* gud nga an Dios nagyayakan han kamatuoran.34 An ginsugo han Dios nagyayakan han mga pulong han Dios, kay diri limitado* an iya paghatag han espiritu.35 Hinigugma han Amay an Anak ngan gintagan hiya hin awtoridad ha ngatanan nga butang.36 An nagpapakita hin pagtoo ha Anak may kinabuhi nga waray kataposan; an diri nasugot ha Anak diri magkakaada hin kinabuhi, kondi padayon nga kangangalasan hiya han Dios.


text:
SEKSYON 1
Magpagiya ha Dios Basi Magmalipayon an Pag-asawa
“Hiya nga naghimo ha ira ha tinikangan ginhimo hira nga lalaki ngan babaye.”
Hi Jehova * nga Dios an nagkasal ha siyahan nga mag-asawa. An Biblia nagsusumat ha aton nga ginhimo niya an siyahan nga babaye ngan iya “gindara ha lalaki.” Nalipay gud hi Adan salit nakasiring hiya: “Ini yana tul-an han akon mga tul-an, ngan unod han akon unod.” (Genesis 2:22, 23) Karuyag pa gihapon ni Jehova nga magin malipayon an mga mag-asawa.
Han nag-asawa ka, bangin naghunahuna ka nga magigin perpekto an iyo pag-upod. Kondi an tinuod, bisan kon naghihigugmaay gud an mag-asawa, magkakaada la gihapon hira mga problema. (1 Corinto 7:28) Ini nga brosyur naghihisgot hin mga prinsipyo ha Biblia nga kon iaaplikar, makakabulig ha iyo pag-asawa ngan ha iyo pamilya nga magin malipayon.
1 TUMANA AN PAPEL NGA IGINHATAG HA IMO NI JEHOVA
KON ANO AN GINSISIRING HAN BIBLIA: An bana an ulo han pamilya.
Kon usa ka nga bana, naglalaom hi Jehova nga mahigugmaon nga mamangnoan mo an imo asawa. (1 Pedro 3:7) Ginlarang hiya ni Jehova sugad nga imo kabulig, ngan karuyag Niya nga trataron mo hiya nga may dignidad ngan gugma. (Genesis 2:18) Kinahanglan higugmaon mo gud an imo asawa ngan andam ka nga unahon an iya kaopayan kay han imo kalugaringon.
Kon usa ka nga asawa, naglalaom hi Jehova nga rirespetuhon mo gud an imo bana ngan bubuligan hiya ha pagtuman han iya papel. (1 Corinto 11:3; Efeso 5:33) Suportahi an iya mga desisyon ngan kinasingkasing nga magkooperar ha iya. (Colosas 3:18) Kon bubuhaton mo ito, magigin makaruruyag ka ha mga mata han imo bana ngan ni Jehova.
KON ANO AN IMO MAHIHIMO:
Pakianhi an imo padis kon paonan-o ka magigin mas maopay nga bana o asawa. Pamati hin maopay, ngan buhata an imo mahihimo basi mag-uswag
Magin mapailubon. Kinahanglan hin panahon basi hibaroan kon paonan-o niyo mapapalipay an kada tagsa
2 MAGIN MAHUNAHUNAON HA MGA PAGBATI HAN IMO PADIS
KON ANO AN GINSISIRING HAN BIBLIA: Kinahanglan mahunahunaon ka ha kaopayan han imo padis. (Filipos 2:3, 4) Tratara hiya nga presyoso. Hunahunaa pirme nga karuyag ni Jehova nga an iya mga surugoon magin “buotan ha ngatanan.” (2 Timoteo 2:24) “Sugad hin espada nakakasamad hin grabe an dinalidali nga mga pulong, kundi nakakatambal an mga pulong hin makinaadmananon.” Salit pilia hin maopay an imo mga pulong. (Darahonon [Proberbios] 12:18, Maopay nga Sumat) An espiritu ni Jehova mabulig ha imo nga magyakan nga may pagkabuotan ngan gugma.
KON ANO AN IMO MAHIHIMO:
Pag-ampo nga magin kalmado ka ngan magkaada abrido nga hunahuna antes makiistorya ha imo padis hin seryoso nga butang
Hunahunaa hin maopay kon ano an imo isisiring ngan kon paonan-o ito isisiring
3 PAGKAUYON KAMO HA USA NGA PANHUNAHUNA
KON ANO AN GINSISIRING HAN BIBLIA: Han nag-asawa ka, ikaw ngan an imo padis nagin “usa nga unod.” (Mateo 19:5) Kondi duha pa gihapon kamo nga indibiduwal ngan bangin magkaiba an iyo mga opinyon. Salit kinahanglan niyo hibaroan kon paonan-o magkakauyon an iyo panhunahuna ngan mga pagbati. (Filipos 2:2) Importante nga nagkakauyon kamo kon naghihimo hin mga desisyon. Iginpapakita han Biblia nga magmamalampuson an mga plano pinaagi ha pagkonsulta ha kada tagsa. (Proberbios 20:18) Pagpagiya ha mga prinsipyo ha Biblia kon naghihimo hin importante nga mga desisyon.
KON ANO AN IMO MAHIHIMO:
Ig-istorya ha imo padis an imo mga pagbati, diri la an mga impormasyon o mga opinyon
Konsultaha anay an imo padis antes maghimo hin desisyon
^ par. 4 Jehova an ngaran han Dios sumala ha Biblia.


text:
Our Lady Of Medjugorje
Messages From 1986 In Waray-Waray
Tugon ha petsa Enero 2, 1986 "Hinigugma ko na mga anak! Tinatawag ko kamo na mag-desider hin kumpleto para ha Diyos. Hinahangyo ko ha iyo, mga anak, na i-halad hin kumpleto iton iyo kalugaringon despues ma-ibubuhi niyo iton ngatanan na guin pulong ko ha iyo. Di-re kamo makukuri-an mag-halad kumpleto hiton iyo kalugaringon ha Diyos. Salamat han iyo pag-responde hi-ne nga tawag ko."
Tugon ha petsa Enero 9, 1986 "Hinigugma ko na mga anak! Tinatawag ko kamo na bumulig kan Hesus, dara iton mga pag-ampo niyo, na matuman adton ngatanan na guin plano Niya dinhe. Ngan i-halad iton iyo mga sakripisyo kan Hesus para an ngatanan matuman uyon ha plano Niya, ngan para waray mahimo hi Satanas. Salamat han iyo pag-responde hi-ne nga tawag ko."
Tugon ha petsa Enero 16, 1986 "Hinigugma ko na mga anak! Yana nga adlaw, tinatawag ko kamo ha pag-ampo. Kinahanglan ko iton mga pag-ampo niyo para daygon an Diyos pa-agui ha iyo ngatanan. Mga anak, nag a-ampo ako na sundon ngan ika-buhi niyo iton imbitasyon han Nanay, tungod kay dara la han gugma na guin tatawag ko kamo para maka-bulig ako ha iyo."
Tugon ha petsa Enero 23, 1986 "Hinigugma ko na mga anak! Tinatawag ko kamo hin otro ha kinasing-kasing na pag a-ampo. Kon kinasing-kasing an pag a-ampo niyo, mga anak, iton tugnaw hiton mga kabugto-an niyo matutunaw ngan an kada pader pa-ngontra, mawawara. Iton pagbag-o hin kinabuhi ha pagka Diyos-non madali la para ha ngatanan na may gusto ngan kumakarawat hito. Amo i-ne iton regalo nga, dara han pag a-ampo, kinahanglan makuha niyo para hiton iyo ka-harani. Salamat han iyo pag-responde hi-ne nga tawag ko."
Tugon ha petsa Enero 30. 1986 "Hinigugma ko na mga anak! Yana nga adlaw, tinatawag ko kamo ngatanan na mag-ampo para matuman an mga plano han Diyos para ha aton, ngan adton ngatanan liwat na gusto han Diyos pa-agui ha iyo! Buligui iton mga iba na mag bag-o hin kinabuhi ha pagka Diyos-non, labi na adton mga kumakanhi ha Medjugorje. Mga anak, ayaw tugoti hi Satanas na magmani-obra hiton iyo kasing-kasing, para kamo ma-imahen ni Satanas ngan di-re ha akon. Tinatawag ko kamo na ig-ampo iton pa-agui na kamo mahimo na mga testigo na a-anhi ako. Kon waray kamo, di-re mapapa-tuman han Diyos an Iya mga gusto. Guin tagan han Diyos hin libre na kabobot-on an ngatanan, ngan kontrolado niyo ito. Salamat han iyo pag-responde hi-ne nga tawag ko."
Tugon ha petsa Pebrero 6, 1986 "Hinigugma ko na mga anak! I-ne nga parokya, na guin pili ko, espesyal ngan la-in ha iba. Ngan guin tatagan ko hin dagko na grasya an ngatanan na kinasing-kasing kon mag-ampo. Mga anak, guin hahatag ko an akon mga tugon, una ha tanan, ha mga nag u-ukoy din-he hi-ne nga parokya, despues ngadto han mga iba. Una ha ngatanan, kinahanglan karawton niyo an mga tugon, despues adton mga iba. Kamo an mag-babaton ha akon ngan ha Anak ko na hi Hesus. Salamat han iyo pag-responde hi-ne nga tawag ko."
Tugon ha Pebrero 13, 1986 "Hinigugma ko na mga anak! Yana nga Kuaresma usa i-ne nga espesyal na enganyo ha iyo para magbag-o kamo. Tika-ngi yana mismo nga segundo. I-sara iton telebisyon ngan i-salikway an mga butang nga waray balor. Mga anak, tinatawag ko kamo usa-usa na magbag-o hin kinabuhi ha pagka Diyos-non. I-ne nga panahon para ha iyo. Salamat han iyo pag-responde hi-ne nga tawag ko."
Tugon ha Pebrero 20, 1986 "Hinigugma ko na mga anak! Iton ika-duha nga tugon hi-nen mga adlaw han Kuaresma amo iton himo-a niyo hin otro an pag-ampo atbang ha krus. Mga anak, guin tatagan ko kamo hin espesyal na mga grasya, ngan guin tatagan kamo ni Hesus hin espesyal na mga regalo tikang ha krus. Karawta ito ngan ma-buhi. Hunahuna-a an Pasyon ni Hesus ngan dida ha kinabuhi niyo mahi-usa kan Hesus! Salamat han iyo pag-responde hi-ne nga tawag ko."
Tugon ha petsa Pebrero 27, 1986 "Hinigugma ko na mga anak! Mapa-inobsanon na ika-buhi niyo iton mga tugon na guin hahatag ko ha iyo. Salamat han iyo pag-responde hi-ne nga tawag ko."
Tugon ha petsa Marso 6, 1986 "Hinigugma ko na mga anak! Yana nga adlaw, tinatawag ko kamo na mas mag-abre hiton iyo mga kalugaringon ha Diyos, para maka-trabaho Hiya pa-agui ha iyo. Kon mas nag a-abre kamo hiton iyo kalugaringon, mas maka-karawat niyo iton mga bunga. Gusto ko tawgon kamo hin otro ha pag a-ampo. Salamat han iyo pag-responde hi-ne nga tawag ko."
Tugon ha petsa Marso 13, 1986 "Hinigugma ko na mga anak! Yana nga adlaw, tinatawag ko kamo na ika-buhi an Kuaresma pa-agui hiton iyo talagudti na mga sakripisyo. Salamat han kada sakripisyo na guin halad niyo ha akon. Mga anak, ma-buhi kamo sugad hito permi, ngan upod iton iyo pag-higugma, buligue ako pag-presenta hiton sakripisyo. Diyos an mag-babalos ha iyo. Salamat han iyo pag-responde hi-ne nga tawag ko."
Tugon ha petsa Marso 20, 1986 "Hinigugma ko na mga anak! Yana nga adlaw, tinatawag ko kamo ha aktibo na pagpa-harani niyo ha pag-ampo. Gusto niyo ika-buhi an ngatanan na guin pupulong ko ha iyo, pero di-re niyo na-hihimo tungod kay di-re kamo nag a-ampo. Mga anak, hinahangyo ko ha iyo na mag-abre kamo hin kalugaringon ngan mag-tikang mangadye. An pag a-ampo ma-ikalilipay niyo. Kon mag-titikang kamo, di-re ito masumo ha iyo tungod kay mag a-ampo kamo tungod han kalipay. Salamat han iyo pag-responde hi-ne nga tawag ko."
Tugon ha petsa Marso 27, 1986 "Hinigugma ko na mga anak! Gusto magpa-salamat ha iyo para hadton ngatanan na mga sakripisyo ngan ini-imbita ko kamo ha pinaka-dako nga sakripisyo, an sakrpisyo han pag-higugma. Kon waray pag-higugma, di-re niyo ako makakarawat o an Anak ko. Kon waray pag-higugma, di-re kamo makaka-estorya hiton iyo mga guin agui-an ngadto ha mga iba. Sanglit, mga anak, tinatawag ko kamo na mag-tikang pag-buhi han pag-higugma dida sulod hiton iyo mga kalugaringon. Salamat han iyo pag-responde hi-ne nga tawag ko."
Tugon ha petsa Abril 3, 1986 "Hinigugma ko na mga anak! Gusto ko tawgon kamo na ika-buhi an Santos na Misa. Damo ha iyo an nakaka-hibaro na hiton husay han Santos na Misa, pero may-ada liwat kontra-gusto an ira pag-simba. Guin pili ko kamo, mga anak, pero hi Hesus an nag-hahatag han Iya mga grasya dida ha Misa. Sanglit, ika-buhi iton Santos na Misa ngan himo-a na malipayon iton pag-sisimba. Kada pag-simba updi hin pag-higugma ngan himo-a nga ha iyo iton Misa. Salamat han iyo pag-responde hi-ne nga tawag ko."
Tugon ha petsa Abril 10, 1986 "Hinigugma ko na mga anak! Gusto ko tawgon kamo na tumubo dida ha pag-higugma. Di-re normal iton pag-tubo hiton usa nga bukad kon waray tubig. Kamo liwat, mga anak, di-re nakaka-tubo kon waray an bendisyun han Diyos. Adlaw-adlaw kinahanglan ma-ngaro kamo han Iya bendisyun para normal kamo nga tutubo ngan ma-hihimo niyo an ngatanan aksyun ka-oyon ha Diyos. Salamat han iyo pag-responde hi-ne nga tawag ko."
Tugon ha petsa Abril 17, 1986 "Hinigugma ko na mga anak! Na-wiwili kamo masyado ha butang materyoso, pero dida hiton materyoso ma-wawara ha iyo iton ngatanan na gusto i-hatag ha iyo han Diyos. Tinatawag ko kamo, mga anak, na mag-ampo para regalohan kamo han Espiritu Santo hiton kinahanglan niyo yana para maka-hatag testigo kamo bahin hi-nen akon pag-kanhi, ngan para hadton ngatanan na guin hahatag ko ha iyo. Mga anak, buhi-i nga-di ha akon iton iyo kalugaringon para ma-kumpleto an akon pag-tugway ha iyo. Ayaw kamo ka-wili ha butang materyoso. Salamat han iyo pag-responde hi-ne nga tawag ko."
Tugon ha petsa Abril 24, 1986 "Hinigugma ko na mga anak! Yana nga adlaw, an imbitasyun ko amo iton mag-ampo kamo. Mga anak, nalilimutan niyo na importante kamo ngatanan. Espesyal ka-importante iton mga kalagsan dida ha pamilya. Agda hira na mag-ampo. Himo-a iton ngatanan mga batan-on na ehemplo para ha iba dara hiton ira kinabuhi ngan mag-testigo hira kan Hesus. Mga anak, hinahangyo ko ha iyo, mag-tikang na kamo pagbag-o pa-agui han pag-ampo ngan mahihibaro-an niyo iton iyo kinahanglan himo-on pa. Salamat han iyo pag-responde hi-ne nga tawag ko."
Tugon ha petsa Mayo 1, 1986 "Hinigugma ko na mga anak! Hinahangyo ko ha iyo na mag-tikang na pagbag-o hiton iyo kinabuhi dida ha pamilya. Himo-a iton pamilya na usa nga nagkaka-oyon na bukad na gusto ko i-hatag kan Hesus. Mga anak, himo-a na aktibo ha pag-ampo an kada pamilya tungod kay gusto ko na an mga bunga han pamilya makit-an ha ti-abot na adlaw. Dida la hito na pa-agui mahahatag ko kamo ngatanan, daw mga lugway han bukad na i-reregalo ko kan Hesus pag-tuman hadton mga plano han Diyos. Salamat han iyo pag-responde hi-ne nga tawag ko."
Tugon ha petsa Mayo 8, 1986 "Hinigugma ko na mga anak! Kamo iton responsab-le ha mga tugon. A-anhi iton guin kukuha-an hin grasya, pero kamo, mga anak, an surudlan na gagamiton pag-dara han mga regalo. Sanglit, mga anak, tinatawag ko kamo ha responsab-le na pag-tratrabaho. Responsab-le an kada usa basi hiton iya abilidad. Mga anak, tinatawag ko kamo na i-hatag adton mga regalo ha iba upod an pag-higugma, ngan ayaw hiposa para la ha iyo kalugaringon. Salamat han iyo pag-responde hi-ne nga tawag ko."
Tugon ha petsa Mayo 15, 1986 "Hinigugma ko na mga anak! Yana nga adlaw, tinatawag ko kamo na i-hatag ha akon iton iyo kasing-kasing para mabag-o ko pareho han akon. Guin huhuna-huna niyo, mga anak, kon ano nga di-re kamo nakaka-responde ngadto han guin bibiling ko ha iyo. Di-re niyo nahihimo ito tungod kay waray pa niyo i-hatag ha akon iton iyo kasing-kasing para bag-ohon ko. Sigue iton iyo yakan pero di-re niyo trina-trabaho. Tinatawag ko kamo na himo-a adton ngatanan na guin pupulong ko ha iyo. Dida hito ma-uupdan ko kamo. Salamat han iyo pag-responde hi-ne nga tawag ko."
Tugon ha petsa Mayo 22, 1986 "Hinigugma ko na mga anak! Yana nga adlaw, gusto ko i-hatag ha iyo an akon kalugaringon na pag-higugma. Di-re niyo batid, mga anak, an ka-dako hiton akon pag-higugma, ngan di-re niyo batid iton pa-agui ha pag-karawat hito. Gusto ko ipakita ha iyo iton iba-iba na pa-agui hito, mga anak, pero di-re niyo kinikilala ito. Di-re kinasing-kasing iton iyo pag-intende hiton akon mga pulong, ngan di-re liwat niyo na-iintendihan an akon pag-higugma. Mga anak, karawta ako ha kinabuhi niyo ngan makakarawat niyo an ngatanan na guin pupulong ko ha iyo, nga di-in ko kamo guin tatawag. Salamat han iyo pag-responde hi-ne nga tawag ko."
Tugon ha petsa Mayo 29, 1986 "Hinigugma ko na mga anak! Yana nga adlaw, an akon tawag ha iyo amo iton dida ha kinabuhi niyo ika-buhi iton pag-higugma ha Diyos ngan ha kaharani. Kon waray pag-higugma, mga anak, waray kamo mahihimo. Sanglit, mga anak, tinatawag ko kamo na ma-buhi dida ha paghigugma-ay. Amo la i-ne nga pa-agui na makakapag-higugma kamo ha akon ngan ha tanan palibot niyo na kuma-kanhi ha parokya niyo. Sanglit, hinahangyo ko mga anak, na maghigugma-ay kamo tikang yana nga adlaw dara an kinasing-kasing na gugma, sugad hiton pag-higugma ko ha iyo. Salamat han iyo pag-responde hi-ne nga tawag ko."
Tugon ha petsa Hunyo 5, 1986 "Hinigugma ko na mga anak! Yana nga adlaw, tinatawag ko kamo na mag-desider kon gusto o di-re niyo gusto na ika-buhi adton mga tugon na guin hahatag ko ha iyo. Gusto ko na aktibo kamo ha pag-buhi ngan ha pag-bandilyo hiton mga tugon. Labi na, mga anak, iton gusto ko na kamo ngatanan ma-isalamin hi Hesus, na mag-hahayag hinen waray pag-sarig na kalibutan nga nag-lalakat dida han ka-siruman. Gusto ko na kamo ngatanan amo iton mag-suga para ha ngatanan ngan kamo mag-testigo dida han ka-hayag. Mga anak, di-re kamo guin tawag ngadto han ka-siruman, kundi guin tawag kamo ngadto han ka-hayag. Sanglit, ika-buhi an ka-hayag dida hiton iyo kalugaringon na kinabuhi. Salamat han iyo pag-responde hi-ne nga tawag ko."
Tugon ha petsa Hunyo 12, 1986 "Hinigugma ko na mga anak! Yana nga adlaw, tinatawag ko kamo na mag-tikang pangadye han Rosaryo dara an buhi na pag-sarig. Dida hito, mabubuligan ko kamo. Gusto niyo, mga anak, kumarawat hin mga grasya, pero di-re naman kamo nag a-ampo. Di-re ako makaka-bulig ha iyo tungod kay di-re niyo gusto mag-tikang. Mga anak, tinatawag ko kamo na mag-ampo han Rosaryo ngan himo-a iton iyo Rosaryo nga obligasyun na malipayon niyo nga tutumanon. Dida hito ma-iintendihan niyo an rason na ma-iha ako nga a-anhi upod niyo. Gusto ko tudru-an kamo mag-ampo. Salamat han iyo pag-reponde hi-ne nga tawag ko."
Tugon ha petsa Hunyo 19, 1986 "Hinigugma ko na mga anak! Dida hi-nen mga adlaw, guin tutugotan ako han akon Guino-o na maka-hangyo hin mas damo na grasya para ha iyo. Sanglit, gusto ko otro-hon pag-agda ha iyo na mag-ampo kamo, mga anak! Mag-ampo hin waray hunong! Pa-agui hito i-hahatag ko ha iyo an kalipay na hina-hatag han Diyos ha akon. Upod hi-nen mga grasya, mga anak, gusto ko na iton iyo mga kakuri-an mahimo na kalipay. Ako an iyo Nanay ngan gusto ko buligan kamo. Salamat han iyo pag-responde hi-ne nga tawag ko."
Tugon ha petsa Hunyo 26, 1986 "Hinigugma ko na mga anak! Guin tutugotan ako han Diyos, upod an Iya Kalugaringon, na ipa-dayun pag-tuman i-nen tubod han kalinaw. Gusto ko tawgon kamo na protektaha i-ne ngan permi-ha nga di-re mada-ut. A-ada adton iba nga, dara hiton pag-babaya, guinu-guba an kalinaw ngan an pag-ampo. Ini-imbita ko kamo na mag-hatag testigo ngan, dida hiton iyo kalugaringon na kinabuhi, mag-bulig pag-mantener hiton kalinaw. Salamat han iyo pag-responde hi-ne nga tawag ko."
Tugon ha petsa Hulyo 3, 1986 "Hinigugma ko na mga anak! Yana nga adlaw, tinatawag ko kamo ngatanan ha pag-ampo. Kon waray pag a-ampo, mga anak, di-re niyo mababalati-an an Diyos, o ako, o adton mga grasya na guin hahatag ko ha iyo. Sanglit, an tawag ko ha iyo amo an pag-tikang ngan pag-tapos hiton iyo adlaw permi dida ha pag-ampo. Mga anak, gusto ko dad-on kamo adlaw-adlaw ha mas damo nga pag a-ampo, pero di-re kamo uma-abante tungod kay di-re niyo gusto ito. An tawag ko, mga anak, amo na para ha iyo pag-ampo an ma pinaka-una. Salamat han iyo pag-responde hi-ne nga tawag ko."
Tugon ha petsa Hulyo 10, 1986 "Hinigugma ko na mga anak! Yana nga adlaw, tinatawag ko kamo ha pagka-santohanon. Kon waray an pagka-santohanon di-re kamo puede ma-buhi. Sanglit, dara an pag-higugma perdiha iton kada sala ngan dara an pag-higugma labwa an ngatanan kakuri-an na a-abot ha iyo. Mga anak, hinahangyo ko ha iyo na ika-buhi an pag-higugma ha sulod hiton iyo mga kalugaringon. Salamat han iyo pag-responde hi-ne nga tawag ko."
Tugon ha petsa Hulyo 17, 1986 "Hinigugma ko na mga anak! Yana nga adlaw, tinatawag ko kamo na mag-hunahuna kon kay ano nga ma-iha ako din-he upod niyo. Ako an Taga-Hangyo ha butnga niyo ngan ha Diyos. Sanglit, mga anak, gusto ko tawgon kamo na mabuhi permi dida ha pag-hihigugma han ngatanan ka-gustohan han Diyos tikang ha iyo. Tungod hi-ne nga rason, mga anak, dida ha kalugaringon niyo na pagpapa-ubos, ika-buhi an tanan mga tugon na guin hahatag ko ha iyo. Salamat han iyo pag-responde hi-ne nga tawag ko."
Tugon ha petsa Hulyo 24, 1986 "Hinigugma ko na mga anak! Malipayon ako tungod na kamo ngatanan nga a-ada ha dalan pagka-santohanon, ngan hina-hangyo ko ha iyo pa-agui hiton iyo kalugaringon pag-testigo, na bumulig hadton di-re pa ma-aram ma-buhi dida ha pagka-santohanon. Sanglit, mga anak, himo-a iton iyo pamilya nga lugar di-in natatawo an pagka-santohanon. Buligue niyo adton ngatanan para ma-buhi dida ha pagka-santohanon, labi na iton iyo kalugaringon pamilya. Salamat han iyo pag-responde hi-ne nga tawag ko."
Tugon ha petsa Hulyo 31, 1986 "Hinigugma ko na mga anak! Iton kama-sinahon nag a-anak hin ka-gubot ngan ha waray pagba-le bisan kan hin-o, o ha ano man butang. Tinatawag ko kamo na permi mag-dara hin ka-oyonan ngan kalinaw. Labi na, mga anak, dida ha lugar hiton iyo puy-anan, mag-akto dara an pag-higugma. Himo-a permi na pag-higugma la iton iyo garamiton. Pa-agui han pag-higugma, himo-a nga ma-upay iton ngatanan na gusto gub-on ngan angkonon ni Satanas. Amo la ito nga pa-agui na kamo kumpleto na ma a-angkon ko ngan makaka-bulig ako ha iyo. Salamat han iyo pag-responde hi-ne nga tawag ko."
Tugon ha petsa Agosto 7, 1986 "Hinigugma ko na mga anak! Ma-aram kamo nga nagsa-ad ako ha iyo hin tubod han kalinaw, pero di-re kamo ma-aram na tupad hin tubod a-ada an disierto, di-in hi Satanas sigue iton bantay-hulat ngan gusto sulayun an kada usa ha iyo. Mga anak, pa-agui la ha pag-ampo ma-lalabwan niyo an kada pag-sulay ni Satanas ha lugar niyo. Upod ako niyo, pero di-re ko mababawi iton libre niyo pumili. Salamat han iyo pag-responde hi-ne nga tawag ko."
Tugon ha petsa Agosto 14, 1986 "Hinigugma ko na mga anak! An tawag ko ha iyo amo nga iton pag-ampo niyo mag-malipayon na pakig-kita ha Guino-o. Di-re ako puede mag-tugway ha iyo kon iton kalugaringon niyo di-re nababalati-an iton kalipay dida ha pag-ampo. Adlaw-adlaw gusto ko na mas ma-tugwayan ko pa kamo ha pag a-ampo, pero di-re ko gusto na pugson kamo. Salamat han iyo pag-responde hi-ne nga tawag ko."
Tugon ha petsa Agosto 21, 1986 "Hinigugma ko na mga anak! Nagpapa-salamat ako ha iyo para han pag-higugma na guin papakita niyo ha akon. Ma-aram kamo, mga anak, na waray sukol an akon pag-higugma ha iyo ngan adlaw-adlaw guin a-ampo ko kamo ha Guino-o na buligan kamo maka-intendi hi-nen pag-higugma na guin papakita ko ha iyo. Sanglit, kamo, mga anak, mag-ampo, mag-ampo, mag-ampo!"
Tugon ha petsa Agosto 28, 1986 "Hinigugma ko na mga anak! An tawag ko amo nga dida ha ngatanan, kamo mahimo nga imahen para ha iba, labi na dida ha pag a-ampo ngan pag-tetestigo. Mga anak, kon waray kamo, di-re ako makaka-bulig ha kalibutan. Gusto ko na kamo makig-angay pag-bulig ha akon ha ngatanan butang, bisan iton mga pinakaguti-ay. Sanglit, mga anak, buligue ako pa-agui hiton iyo kinasing-kasing na pag a-ampo, ngan ha kumpleto pag-halad niyo ngatanan hiton iyo mga kalugaringon ha akon. Pa-agui hito, matutudru-an ngan ma-tutugwayan ko kamo dida hi-nen dalan na guin tikangan ko ka-upod niyo. Salamat han iyo pag-reponde hi-ne nga tawag ko."
Tugon ha petsa Septembre 4, 1986 "Hinigugma ko na mga anak! Yana nga adlaw, tinatawag ko kamo hin otro ha pag-ampo ngan pag pu-asa. Ma-aram kamo, mga anak, na upod iton pag-bulig niyo, nahihimo ko an ngatanan ngan na-pwepwersa hi Satanas nga di na kamo sulayun ngadto han kada-utan, ngan para umiwas hiya hi-ne nga lugar. Mga anak, hi Satanas sigue bantay-hulat para hiton kada usa. Labi na ha i-nadlaw nga buruhaton, gusto niya mag-sabog hin ka-samokan dida han kada usa ha iyo. Sanglit, mga anak, an tawag ko ha iyo amo i-ne nga himo-a iton iyo adlaw para la ha pag-ampo ngan ha kumpleto na pag-halad ha Diyos. Salamat han iyo pag-responde hi-ne nga tawag ko."
Tugon ha petsa Septembre 11. 1986 "Hinigugma ko na mga anak! Para hi-nen mga adlaw mintras malipayon kamo nga nag-seselebrar han krus, gusto ko na iton iyo krus liwat ma-ikalipay niyo. Labi na, mga anak, ig-ampo niyo na unta makarawat niyo iton mga sakit ngan kakuri-an upod an gugma ka-pareho hadton pag-karawat hito ni Hesus. Dida la hi-ne nga pa-agui, upod an kalipay, na mahahatag ko ha iyo adton mga grasya ngan mga bulong na guin tutugot ha akon ni Hesus. Salamat han iyo pag-responde hi-ne nga tawag ko."
Tugon ha petsa Septembre 18, 1986 "Hinigugma ko na mga anak! Yana nga adlaw, salamat hin otro ha iyo para han ngatanan na guin-human niyo para ha akon hadin mga adlaw. Labi na, mga anak, salamat ha iyo, ha Ngaran ni Hesus, para hadton mga sakripisyo na guin halad niyo hadin semana nga nag-agui. Mga anak, nakakalimutan niyo na gusto ko an mga sakripsiyo tikang ha iyo para mabuligan ko kamo ngan mapa-iwas hi Satanas ha iyo. Sanglit, tinatawag ko kamo hin otro na mag-halad hin mga sakripisyo upod an espesyal na pag-respeto ha Diyos. Salamat han iyo pag-responde hi-ne nga tawag ko."
Tugon ha petsa Septembre 25, 1986 "Hinigugma ko na mga anak! Pa-agui hiton kalugaringon niyo na kalinaw, tinatawag ko kamo na buligue an mga iba para maka-kita ngan mag-tikang mamiling hin kalinaw. Mga anak, a-ada kamo ha kalinaw ngan di-re niyo na-iintendihan iton pagka-kulang han kalinaw. Sanglit, tinatawag ko kamo, na, dara iton pag-ampo ngan kinabuhi niyo, bumulig pag-guba han ngatanan kada-utan sulod han mga tawo, ngan i-bisto iton ka-limbongan na guinagamit ni Satanas. Mag-ampo kamo na an katinu-oran pumermi sulod hiton ngatanan na kasing-kasing. Salamat han iyo pag-responde hi-ne nga tawag ko."
Tugon ha petsa Oktubre 2, 1986 "Hinigugma ko na mga anak! Yana nga adlaw, tinatawag ko kamo hin otro na mag-ampo. Kamo, mga anak, di-re nakaka-intendi kon ano ka-dako hiton balor han pag a-ampo mintras di-re kamo mismo an mag-siring: 'yana an oras para han pag a-ampo, yana waray iba na mas-importante ha akon, yana waray tawo na mas-importante ha akon kundi an Diyos.' Mga anak, i-konsagra iton iyo mga kalugaringon ha pag-ampo upod an espesyal na pag-higugma para an Diyos maka-hatag hin mga grasya pa-balik ha iyo. Salamat han iyo pag-responde hi-ne nga tawag ko."
Tugon ha petsa Oktubre 9, 1986 "Hinigugma ko na mga anak! Ma-aram kamo na gusto ko dad-on kamo ha dalan pagka-santohanon, pero di-re ko gusto na pugos himo-on kamo na mga santo dara an puersa. Gusto ko na an kada usa ha iyo, pa-agui hiton talagudti na pag-salikway niyo hin kalugaringon kagustohan, maka-bulig hiton iyo kalugaringon ngan ha akon para ma-dara ko kamo adlaw-adlaw pa-harani ha pagka-santohanon. Sanglit, mga anak, di-re ko gusto na puersahon kamo pag-tuman han mga tugon. Imbes, i-nen ka-halaba han panahon nga a-anhi ako upod niyo, usa nga senyales han akon waray sukol na pag-higugma ha iyo, ngan ha ka-gustohan ko na an kada tawo magma-santohanon. Salamat han iyo pag-responde hi-ne nga tawag ko."
Tugon ha petsa Oktubre 16, 1986 "Hinigugma ko na mga anak! Yana nga adlaw, ino-otro na gusto ko ipa-kita ha iyo an ka-dako han akon pag-higugma ha iyo, pero masulob-on ako nga di-re ako makaka-bulig ha kada usa na mag-intendi hi-nen akon gugma. Sanglit, mga anak, tinatawag ko kamo ha pag-ampo ngan ha kumpleto nga pag-halad hin kalugaringon ha Diyos, tungod kay gusto kamo sala-on ni Satanas pa-agui hiton mga buruhaton adlaw-adlaw, ngan dida ha kinabuhi niyo, gusto niya ma-agaw an pinaka-una nga puesto. Sanglit, mga anak, mag-ampo kamo hin waray hunong. Salamat han iyo pag-responde hi-ne nga tawag ko."
Tugon ha petsa Oktubre 23, 1986 "Hinigugma ko na mga anak! Yana nga adlaw, tinatawag ko kamo hin otro na mag-ampo. Labi na, mga anak, an tawag ko na kamo mag-ampo para hin kalinaw. Kon waray iton iyo mga pag a-ampo, mga anak, di-re ako makaka-bulig ha iyo pag-tuman hiton tugon na guin hatag han Guino-o ha akon para i-abot ha iyo. Sanglit, mga anak, mag-ampo, para dida ha pag-ampo masabtan niyo kon ano iton guin hahatag han Diyos ha iyo. Salamat han iyo pag-responde hi-ne nga tawag ko."
Tugon ha petsa Oktubre 30, 1986 "Hinigugma ko na mga anak! Yana nga adlaw, ino-otro ko an akon gusto nga tawgon kamo na seryosoha ngan i-tuman an mga tugon na guin hahatag ko ha iyo. Mga anak, tungod ha iyo i-nen akon pag-iha din-he para mabuligan ko kamo pag-tuman han ngatanan mga tugon na guin hahatag ko ha iyo. Sanglit, mga anak, tungod han pag-higugma niyo ha akon, tupara an ngatanan mga tugon na guin hahatag ko ha iyo. Salamat han iyo pag-responde hi-ne nga tawag ko."
Tugon ha petsa Nobyembre 6, 1986 "Hinigugma ko na mga anak! Yana nga adlaw, gusto ko tawgon kamo na mag-ampo kada adlaw para hadton mga kalag ha purgatoryo. Kinahanglan hiton kada kalag an pag-ampo ngan grasya para umabot hiya ha Diyos ngan ha pag-higugma han Diyos. Ha pag-hihimo niyo hi-ne, mga anak, makaka-kuha kamo hin bag-o na mga taga-hangyo na bubulig ha kinabuhi niyo para masabtan niyo nga di-re importante para ha iyo an ngatanan butang kalibutan-on, nga Langit gud la iton kinahanglan niyo paningkamotan. Sanglit, mga anak, mag-ampo hin waray hunong na mabuligan niyo iton iyo kalugaringon ngan adton mga iba nga di-in an pag a-ampo niyo mag-hahatag hin kalipay. Salamat han iyo pag-responde hi-ne nga tawag ko."
Tugon ha petsa Nobyembre 13, 1986 "Hinigugma ko na mga anak! Yana nga adlaw, tinatawag ko kamo hin otro na mag-ampo upod iton iyo bug-os na kasing-kasing, ngan ha adlaw-adlaw na pagbabag-o hiton iyo kinabuhi. Labi na, mga anak, tinatawag ko kamo na, pa-agui hiton iyo mga pag-ampo ngan mga sakripisyo, mag-tikang kamo ha santohanon na pangina-buhi, tungod kay gusto ko na an kada usa ha iyo nga naka-kanhi din-he ha tubod han grasya maka-kadto ha Para-iso dara an espesyal na regalo na ihahatag niyo ha akon, na amo an pagka santohanon. Sanglit, mga anak, mag-ampo ngan kada adlaw bag-oha iton iyo kinabuhi para ma-puno hin ka-santohanon. Permi ako harani la ha iyo. Salamat han iyo pag-responde hi-ne nga tawag ko."
Tugon ha petsa Nobyembre 20, 1986 "Hinigugma ko na mga anak! Yana nga adlaw, tinatawag ko liwat kamo na ika-buhi ngan sundon, upod an espesyal na pag-higugma, an ngatanan tugon na guin hahatag ko ha iyo. Mga anak, di-re gusto han Diyos na kamo medyo kulang an ka-paso ngan di-re desidido, kundi iton bug-os gud na pag-halad hiton iyo kalugaringon ha Iya. Ma-aram kamo na higugma-on ko kamo ngan tungod han gugma, na-ngangandoy ha iyo. Sanglit, mga anak, mag-desider liwat kamo ha pag-higugma para ma-ngandoy kamo ngan kada adlaw ma-probaran niyo an pag-higugma han Diyos. Mga anak, mag-desider para ha pag-higugma para mag-permi ha iyo ngatanan an gugma, di-re an kanan tawo, kundi an pag-higugma han Diyos. Salamat han iyo pag-responde hi-ne nga tawag ko."
Tugon ha petsa Nobyembre 27, 1986 "Hinigugma ko na mga anak! Yana liwat nga adlaw, tinatawag ko kamo na mag-konsagra hiton kinabuhi niyo ha akon upod an pag-higugma, para ma-tugwayan ko kamo upod an pag-higugma. Hini-higugma ko kamo, mga anak, hin espesyal na gugma ngan gusto ko dad-on kamo ngatanan ha Langit ngadto ha Diyos. Gusto ko mahibaro-an niyo na halipot la i-nen kinabuhi din-he kumpara hiton didto ha Langit. Sanglit, mga anak, mag-desider hin otro yana nga adlaw para ha Diyos. Amo la ito nga pa-agui na mapapakita ko ha iyo kon ano ko kamo ka-mahal, ngan kon ano ka dako an gusto ko na ma-salba an ngatanan ngan maka-upod ko ha Langit. Salamat han iyo pag-responde hi-ne nga tawag ko."
Tugon ha petsa Disyembre 4, 1986 "Hinigugma ko na mga anak! Yana nga adlaw, tinatawag ko kamo na mag-andam hiton iyo mga kasing-kasing hi-nen mga adlaw na gusto limpyo-hon kamo han Guuino-o ha ngatanan mga sala hadton panahon niyo nga nag-labay. Kamo, mga anak, di-re makaka-himo hito ha iyo kalugaringon la, sanglit a-anhi ako para bumulig ha iyo. Mag-ampo kamo, mga anak! Pa-agui la hito niyo ma-kikilala an ngatanan kada-utan sulod ha iyo, ngan i-halad ito ha Guino-o para an Guino-o unta an mag-limpyo hin kumpleto hiton iyo mga kasing-kasing. Sanglit, mga anak, mag-ampo hin waray hunong ngan andama iton iyo mga kasing-kasing ha pag-penetensya ngan pagpu-asa. Salamat han iyo pag-responde hi-ne nga tawag ko."
Tugon ha petsa Disyembre 11, 1986 "Hinigugma ko na mga anak! Tinatawag ko kamo na mag-ampo labi na hi-nen panahon para ma-sabtan niyo an kalipay pakig-kita kan NiƱo Hesus. Mga anak, gusto ko ma-sabtan niyo i-nen mga adlaw sugad han akon pag-sabot hito hadto. Dara an pag-higugma, gusto ko tugwayan kamo ngan i-pakita an kalipay nga di-in gusto ko ma-dara an kada usa ha iyo. Sanglit, mga anak, mag-ampo kamo ngan mag-halad hin kumpleto ha akon. Salamat han iyo pag-responde hi-ne nga tawag ko."
Tugon ha petsa Disyembre 18, 1986 "Hinigugma ko na mga anak! Gusto ko tawgon kamo hin-otro ha pag-ampo. Kon kamo mag a-ampo, mas-mahusay kamo sugad han mga bukad na, ka-tapos han panahon tag-yelo, guin papakita an ngatanan husay ngan kolor nga di ma e-estorya. Kamo liwat, mga anak, ka-tapos han pag a-ampo mas na-papakita niyo atbang ha Diyos adton tanan mahusay ngan higugma-on Niya. Sanglit, mga anak, mag-ampo ngan abrehi iton kahiladman niyo ha Guino-o para himo-on kamo Niya na ma-angay ngan ma-husay na bukad para ha Para-iso. Salamat han iyo pag-responde hi-ne nga tawag ko."
Tugon ha petsa Disyembre 25, 1986 (Adlaw han Pasko) "Hinigugma ko na mga anak! Yana liwat nga adlaw, nagpapa-salamat ako ha Guino-o para han ngatanan na guin hihimo Niya para ha akon, labi na hi-nen regalo nga a-anhi ako upod niyo liwat yana nga adlaw. Mga anak, amo i-ne an mga adlaw di-in an Amay nag-hahatag hin espesyal na mga grasya ha ngatanan na ab-re an mga kasing-kasing. Benebendisyunan ko kamo ngan gusto ko na kamo liwat, mga anak, ma-buhi dida ha mga grasya ngan mag-halad han ngatanan butang ha pag-dispensa han Diyos para Hiya dayawon unta pa-agui ha iyo. Guin susundan hin ma-upay han akon kasing-kasing iton iyo pag u-uswag. Salamat han iyo pag-responde hi-ne nga tawag ko."